title: 2005/545/EK: Eiropas Parlamenta Lēmums (2005. gada 12. aprīlis) par Eurojust 2003. finanšu gada budžeta izpildes apstiprināšanu tās administratīvajam direktoram

text:
               27.7.2005

               LV

               Eiropas Savienības Oficiālais Vēstnesis

               L 196/107

      EIROPAS PARLAMENTA LĒMUMS

   (2005. gada 12. aprīlis)
   par Eurojust 2003. finanšu gada budžeta izpildes apstiprināšanu tās administratīvajam direktoram
   (2005/545/EK)
   EIROPAS PARLAMENTS,
   ņemot vērā Revīzijas palātas ziņojumu par Eurojust gada pārskatiem 2003.finanšu gadam kopā ar Eurojust atbildēm (1),
   ņemot vērā Padomes, 2005. gada 8. marta ieteikumu (6856/2005 – C6–0063/2005),
   ņemot vērā EK līgumu, īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par finanšu regulu, kas piemērojama Eiropas Kopienu vispārējam budžetam (2), un īpaši tās 185. pantu, un 2003. gada 18. jūnija Padomes Lēmumu 2003/659/IT, kas groza Lēmumu 2002/187/IT par Eurojust nodibināšanu ar nolūku uzsākt cīņu pret nopietniem noziegumiem (3), un īpaši tā 36. pantu,
   ņemot vērā 2002. gada 19. novembra Komisijas Regulu (EK, Euratom) Nr. 2343/2002 par finanšu ietvarregulu institūcijām, kas minētas Padomes Regulas (EK, Euratom) Nr. 1605/2002 185. pantā par Finanšu regulas piemērošanu Eiropas Kopienu vispārējam budžetam (4), un īpaši tās 94. pantu,
   ņemot vērā tā Reglamenta 70. un 71. pantu, kā arī V pielikumu,
   ņemot vērā Budžeta kontroles komitejas ziņojumu un Pilsoņu brīvību, tiesiskuma un iekšlietu komitejas atzinumu (A6-0074/2005),

               1.

               Apstiprina Eurojust 2003. finanšu gada budžeta izpildi;

               2.

               Ieraksta tā piezīmes pievienotajā rezolūcijā;

               3.

               Uzdod tā priekšsēdētājam nosūtīt šo lēmumu un pievienoto rezolūciju Eurojust administratīvajam direktoram, Padomei, Komisijai un Revīzijas palātai un publicēt tekstus Eiropas Savienības Oficiālajā Vēstnesī (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 324, 30.12.2004., 61. lpp.

      (2)  OV L 248, 16.9.2002., 1. lpp.

      (3)  OV L 245, 29.9.2003., 44. lpp.

      (4)  OV L 357, 31.12.2002., 72. lpp.

         EIROPAS PARLAMENTA REZOLŪCIJA

      ar piezīmēm lēmumam par budžeta izpildes apstiprināšanu Eurojust administratīvajam direktoram 2003. finanšu gada ietvaros
      EIROPAS PARLAMENTS,
      ņemot vērā Revīzijas palātas ziņojumu par Eurojust gada pārskatiem 2003. finanšu gadam kopā ar Eurojust atbildēm (1),
      ņemot vērā Padomes 2005. gada 8. marta ieteikumu (6856/2005 – C6-0063/2005),
      ņemot vērā EK līgumu, īpaši tā 276. pantu,
      ņemot vērā Padomes 2002. gada 25. jūnija Regulu (EK, Euratom) Nr. 1605/2002 par finanšu regulu, kas piemērojama Eiropas Kopienu vispārējam budžetam (2), un īpaši tās 185. pantu, un 2003. gada 18. jūnija Padomes Lēmumu 2003/659/IT, kas groza Lēmumu 2002/187/IT par Eurojust dibināšanu ar nolūku uzsākt cīņu pret nopietniem noziegumiem (3), un īpaši tā 36. pantu,
      ņemot vērā 2002. gada 19. novembra Komisijas Regulu (EK, Euratom) Nr. 2343/2002 par finanšu ietvarregulu institūcijām, kuras minētas Padomes Regulas (EK, Euratom) Nr. 1605/2002 185. pantā par finanšu regulas piemērošanu Eiropas Kopienu vispārējam budžetam (4), un īpaši tās 94. pantu,
      ņemot vērā tā Reglamenta 70. un 71. pantu, kā arī V pielikumu,
      ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0074/2005),

                  A.

                  Tā kā Eiropas Revīzijas palāta (ERP) konstatēja savā iepriekšminētajā īpašajā ziņojumā, ka tā guvusi pieņemamu apliecinājumu tam, ka pārskati 2003. finanšu gadam, kurš beidzās 31. decembrī, bija ticami, un, ka kopumā pamatdarbības bijušas likumīgas un pareizas;

                  B.

                  Tā kā 2004. gada 21. aprīlī Eiropas Parlaments pieņēma lēmumu par Eurojust 2002. finanšu gada budžeta izpildes apstiprināšanu (5) un Parlamenta lēmumam pievienotajā rezolūcijā cita starpā

                              —

                              atzina, ka problēmas ar budžeta izpildi bija radušās tādēļ, ka Eurojust bija tikko sācis darboties, un sagaida, ka šīs problēmas tiks atrisinātas 2004. finanšu gadā,

                              —

                              pozitīvi novērtē Eurojust vēlēšanos izmantot citu institūciju iegūto pieredzi, lai atbilstu jaunajiem pārskatu iesniegšanas, iekšējā audita un kontroles noteikumiem, un lai sadarbotos ar citām institūcijām,

            1.   Atzīmē sekojošus skaitļus Eurojust pārskatos 2003. un 2002. finanšu gada;
      Ieņēmumu un izdevumu pārskats 2003. un 2002. finanšu gadam

                  (in EUR 1000)

                  2003

                  2002

                  Operating revenue

                  Community subsidies

                  7 125

                  1 478

                  Miscellaneous revenue

                  12

                  0

                  Total (a)

                  7 137

                  1 478

                  Operating expenditure

                  Purchases of goods and services

                  3 228

                  378

                  Staff costs

                  2 112

                  256

                  Depreciation

                  211

                  29

                  Total (b)

                  5 551

                  663

                  Outturn for the financial year (a – b)

                  1 586

                  815

                     Source: Eurojust data.

            2.   Atzīmē Eurojust sasniegto progresu, to problēmu, kas attiecas uz jaunās Finanšu regulas pieņemšanu un atbilstību tai, risināšanai; tāpat atzīmē pieredzi, kas iegūta pārvarot budžeta transakciju kontroles trūkumu;
      3.   Sagaida, ka Eurojust ziņos par turpmāko progresu šajā jautājumā 2004. gada finanšu darbības ziņojumā;
      4.   Atzīmē paskaidrojumus, ko sniedzis direktors jautājumā par to, kā Eurojust attiecas pret saņemtajiem informācijas pieprasījumiem;
      5.   Sagaida, ka Eurojust stingri ievēros datu aizsardzības un pilsoņu tiesību aizsardzības noteikumus;
      6.   Izsaka nožēlu par vienlīdzības plāna trūkumu un cer, ka centrs drīzumā izstrādās plānu, lai kļūtu par vienlīdzīgu iespēju darba devēju; sagaida, ka centrs ne tikai apspriedīs vienlīdzības jautājumus darbinieku pieņemšanai darbā, bet arī ilglaicīgi aktīvi strādās, lai veicinātu dzimumu vienlīdzības jautājuma risināšanu;
      7.   Lūdz, ņemot vērā nopietnas problēmas nodrošināt pietiekamu finansējumu neatkarīgo aģentūru pieaugošajam skaitam, lai Holandes, kā šīs prestižās iestādes uzņēmējvalsts, varasiestādes ievērojami Eurojust materiāltehnisko nodrošinājumu;
      Vispārīgi jautājumi, kas attiecas uz Komisiju un aģentūrām

                  8.

                  Atgādina savu nostāju, ka, lai gan Parlaments atbalstīja Komisijas centienus izstrādāt nedaudzus modeļus vismaz nākotnes “regulatīvajām” aģentūrām, tas uzskatīja, ka pašreizējo un nākotnes aģentūru struktūra pelna pamatīgu apspriešanu starpinstitucionālā līmenī; arī uzsver, ka, pirms tam, kad Komisija formulēs ietvarnosacījumus regulatīvo aģentūru izmantošanai, starpinstitucionālam līgumam ir jānosaka kopējas pamatnostādnes; tam ir jānotiek pirms saskaņota ietvara izveidošanas aģentūrām;

                  9.

                  Atzīmē Komisijas nostāju (6) attiecībā uz atbildības deleģēšanu par uzdevumu izpildi citām institūcijām, ieskaitot aģentūras, nevis Komisijas galvenajai administrācijai; uzskata, ka tas neatbilst Parlamenta prasībai nopietni izskatīt starpinstitucionālā līmenī pašreizējo aģentūru struktūru; tādēļ aicina Komisiju sniegt paskaidrojumus par šo jautājumu un par turpmāko vispārējo starpinstitucionālo līgumu saistībā ar jauniem pasākumiem, kas jāveic finanšu plāna (7) ietvaros vai paralēli tam;

                  10.

                  Aicina Komisiju organizēt un veikt vidējā termiņā, piemēram, standarta trīs gadu ciklā, šķērsgriezuma analīzi par individuālu aģentūru novērtējumiem, lai

                              a)

                              nonāktu pie secinājumiem attiecībā uz aģentūras darbības saskaņotību ar ES politiku kopumā un attiecībā uz pašreizējām vai izveidojamajām sinerģijām starp aģentūrām un Komisijas departamentiem;

                              b)

                              novērtētu plašāko Eiropas pievienoto vērtību, ko rada aģentūru darba rezultāti to atbilstošajās darbības sfērās, kā arī aģentūras modeļa efektivitāti un lietderību ES politikas īstenošanā vai īstenošanas veicināšanā;

                              c)

                              novērtētu un pastiprinātu aģentūru darbības ietekmi tajos virzienos, kas nosaka ES tuvumu un pārredzamību tās pilsoņiem;

                  11.

                  Sagaida, ka šāda vispārēja analīze būs pieejama pirms 2005. gada beigām, un tā aptvers trīs gadu periodu, sākot no jaunās finanšu regulas ieviešanas, un ar to saistīto jauno struktūru aģentūru sistēmā;

                  12.

                  Aicina aģentūras aktīvi piedalīties šādā procesā un sadarboties ar Komisiju, sniedzot ieguldījumu jomās, kuras, viņuprāt, ir būtiskas to darbībai, lomai, finanšu plūsmai un vajadzībām, kā arī jebkurā jautājumā, kas varētu palīdzēt uzlabot visu budžeta izpildes apstiprināšanas procedūru kopumā, ar nolūku veicināt šā procesa veiksmi; aicina aģentūras uzrādīt šādu ieguldījumu arī savām kompetentajām komitejām;

                  13.

                  Aicina Komisiju paralēli šai darbībai ne vēlāk kā līdz 2005. gada beigām iesniegt priekšlikumus veicamajām maiņām pašreizējos aģentūru dibināšanas aktos ar nolūku, cita starpā, optimizēt tās attiecības ar aģentūrām; šādu priekšlikumu mērķim ir jābūt orientētam uz

                              a)

                              saskarsmes uzlabošanos starp Komisiju un aģentūrām;

                              b)

                              sadarbības nodibināšanu vai paplašināšanu, formulējot vajadzības, mērķus, sasniedzamos darba rezultātus un stratēģiju, lai šos mērķus sasniegtu, un standartu noteikšanu uzraudzībai un novērtēšanai;

                              c)

                              komplementārās darbības pastiprināšanu, labāku nepieciešamo resursu organizēšanu un šo resursu efektīvu piešķiršanu rezultātu sasniegšanai, kā arī sazināšanās stratēģijas izstrādāšanai šo rezultātu izplatīšanai;

                  14.

                  Uzsver to, ka pirms tiek pieņemts jebkurš lēmums ierosināt jaunas aģentūras izveidi, Komisijai ir jāuzņemas veikt šīs aģentūras un tās funkciju nepieciešamības stingru izvērtējumu, ņemot vērā esošās struktūras, subsidiaritātes principus, ekonomisko vajadzību un procedūru vienkāršošanu;

                  15.

                  Sagaida, ka Komisija drīz iesniegs pieprasītās pamatnostādnes attiecībā uz aģentūru personāla politiku pirms 2005. gada budžeta procedūras;

            Vispārējie jautājumi, kas attiecas uz aģentūrām

                  16.

                  Cer turpmāk saņemt no katras aģentūras ziņojumu, kurā apkopota informācija par iekšējā auditora veiktajiem auditiem, par ieteikumiem un rīcību, kas veikta sakarā ar šiem ieteikumiem saskaņā ar Finanšu Regulas (EK, Euratom) Nr. 2343/2002 72. panta 5. punktu;

                  17.

                  Aicina aģentūras veikt turpmākus pasākumus, lai pareizi piemērotu savam personālam noteikumus un lēmumus, kas piemērojami citiem ierēdņiem, (darbinieku darbā pieņemšanas procedūra un atbilstošu lēmumu pieņemšana, personas lietas, atalgojuma aprēķināšana un citas tiesības paaugstināšanas politiku, vakanču procentuālo sastāvu, prasību ievērot dzimumu līdztiesību, utt.);

                  18.

                  Atzīmē, ka visumā vīriešu un sieviešu dzimuma darbinieku procentuālā attiecība kopējā aģentūru personālsastāvā rāda, ka pastāv neatbilstība starp vīriešiem un sievietēm; izsaka nožēlu, ka vīrieši ir apmēram viena trešdaļa no personāla un ir galvenokārt pārstāvēti augstos amatos, kurpretim sievietes pārsvarā ieņem zemus amatus; sagaida, ka aģentūras veiks pasākumus, lai mainītu šo situāciju;

                  19.

                  Pieprasa aģentūrām nodrošināt to, lai visi atbilstošie Eiropas Parlamenta Direktīvas 2002/73/EK un Padomes 2002. gada 23. septembra noteikumi, kas groza Padomes Direktīvu 76/207/EEK par vienlīdzīgas attieksmes principa ieviešanu pret vīriešiem un sievietēm attiecībā uz nodarbinātību, arodapmācību un paaugstināšanu, un darba apstākļiem (8), tiek ieviesti to personāla politikā;

                  20.

                  Sagaida, ka aģentūras, reaģējot uz atbilstošajiem Revīzijas Palātas novērojumiem, pilnībā ievēros finanšu regulas budžeta principus, īpaši tos, kas attiecas uz vienotību un budžeta precizitāti; aicina aģentūras, kuras to vēl nav izdarījušas, izpildīt finanšu regulas prasības grāmatvedības jautājumos un turpināt nostiprināt savas iekšējās pārvaldības un kontroles procedūras;

                  21.

                  Mudina aģentūras, īpaši tās, kuru darbībām ir kopēji punkti ar citu aģentūru darbībām vai uzdevumiem, stiprināt savstarpējo sadarbību, tādējādi radot iespējas attīstīt sinerģijas; aicina savu sadarbību pienācīgi noformēt ar specifiskiem līgumiem (kopīgām deklarācijām, saprašanās memorandiem, lēmumiem par kopēju plānošanu un rīcību vai programmām, kurām ir komplementāras iezīmes), lai novērstu darba dublēšanos un nodrošinātu, ka katras aģentūras darba rezultāts ir skaidri nosakāms, un ka kopējo centienu rezultāts palielina pievienoto vērtību un šo aģentūru darba ietekmi; sagaida regulāru informāciju šajā jautājumā;

                  22.

                  Aicina aģentūras veltīt īpašu uzmanību līgumu piešķiršanas procedūrām un līgumu pārvaldībai; aicina veikt visus vajadzīgos pasākumus attiecībā uz to administratīvajām struktūrām, lai nostiprinātu iekšējās kontroles procedūras, informācijas avotus un pārvaldību; uzskata, ka šādi pasākumi varētu ietvert, kur tas ir nepieciešams vai izpildāms, īpašu vienību izveidošanu ar padomdevēja funkcijām, kas, pamatojoties uz riska analīzi, konsultētu, kā vislabāk sagatavot līguma piešķiršanas procedūras, kā nodrošināt pārraudzību un veikt papildu pasākumus saskaņā ar prasībām; šajā jautājumā pieprasa Komisijai un Revīzijas Palātai nostiprināt sadarbību ar aģentūrām;

                  23.

                  Atzīmē grūtības, uz kurām atsaucās daži direktori attiecībā uz aģentūrām noteikto termiņu izpildi ziņojumu iesniegšanai, kā noteikts finanšu regulā; aicina aģentūru direktorus, ņemot vērā gaidāmo finanšu regulas pārskatīšanu 2005. gadā, informēt Budžeta komiteju un Budžeta kontroles komiteju par līdz šim pieredzētajām grūtībām, lai tās varētu apspriest pārskatīšanas ietvaros; sagaida, ka direktori izteiks specifiskus priekšlikumus alternatīviem izkārtojumiem attiecībā uz termiņiem, kas varētu vislabāk atbilst viņu darbības prasībām, vienlaikus ievērojot aģentūru ziņošanas saistības kā paredzēts finanšu regulā;

                  24.

                  Atzīmē aģentūru direktoru pozitīvo reakciju uz tās Parlamenta komitejas aicinājumu, kas ir atbildīga par budžeta izpildes apstiprināšanas procedūras sagatavošanu, izveidot precīzāku komunikācijas sistēmu, īpaši, lai nodrošinātu to dokumentu nosūtīšanu komitejai no aģentūrām, kas attiecas uz aģentūru ziņošanas saistībām; uzskata, ka šādas komunikācijas labāka ierīcība stiprinās tā sadarbību ar aģentūrām un veicinās demokrātisku kontroli;

                  25.

                  Aicina aģentūru direktorus turpmāk papildināt savu gada darbības pārskatu, kuru iesniedz kopā ar finanšu un pārvaldības informāciju, ar tādu garantijas deklarāciju attiecībā uz darbību likumību un regularitāti, kas ir līdzīga deklarācijām, ko paraksta Komisijas ģenerāldirektori;

                  26.

                  Aicina aģentūras izveidot vispusīgu komunikācijas stratēģiju, lai sava darba rezultātus piemērotā veidā darītu pieejamus vispārējai sabiedrībai, papildus šo rezultātu iesniegšanai institūcijām, dalībvalstu kompetentiem dienestiem, speciālistiem, partneriem vai īpašiem beneficiāriem; aicina aģentūras, ņemot vērā šādas stratēģijas izveidošanu, pastiprināt viņu sadarbību un informācijas apmaiņu par labāko praksi šī mērķa sasniegšanai; sagaida, ka aģentūras pienācīgā veidā informēs Parlamenta kompetentās komitejas par sekmēm šādas stratēģijas izstrādāšanā pirms nākamās budžeta izpildes apstiprināšanas procedūras;

            Vispārējie jautājumi, kas attiecas uz Revīzijas palātu un aģentūrām

                  27.

                  Atbalsta Palātas iniciatīvu pievienot tabulu saviem īpašajiem ziņojumiem par aģentūru sniegto kopsavilkuma informāciju par konkrētās aģentūras kompetencēm, vadīšanu, pieejamajiem resursiem un darba rezultātiem; uzskata, ka tas veicinās šo Kopienas institūciju darba skaidrību un pārredzamību, atbilstoši nodrošinot noderīgu pamatu salīdzināšanai ar nolūku izveidot aģentūrām saskaņotu darbības ietvaru, ko ir prasījis Parlaments;

                  28.

                  Aicina Palātu un aģentūras stiprināt sadarbību, lai veicinātu visu budžeta un finanšu jautājumu procedūru un tehnisko līdzekļu rūpīgu pārvaldīšanu ar nolūku izveidot metodiku, kas sagatavotu pamatu pozitīvai budžeta atbrīvošanai pašā procesa sākumā; sagaida regulāru informāciju par panākumiem un labākās pieredzes īstenošanu;

                  29.

                  Aicina Palātu un aģentūras uzlabot pretrunīgās procedūras pārredzamību pirms Palātas galīgā ziņojuma par budžeta izpildes apstiprināšanu, lai izvairītos no jebkādām pretrunām vai neskaidrības, kas varētu apdraudēt visas procedūras ticamību; šajā ziņā aicina Palātu un Komisiju sagatavot priekšlikumu par realizējamu veidu, kā uzlabot informāciju par veiktajiem uzlabojumiem un/vai atklātajām problēmām no laika, kad pirmo reizi tiek apspriests Palātas sagatavošanas ziņojums, līdz lēmuma pieņemšanas laikam par budžeta izpildes apstiprināšanu, lai sniegtu visprecīzāko priekšstatu par situāciju aģentūrās.

         (1)  OV C 324, 30.12.2004., 61. lpp.

         (2)  OV L 248, 16.9.2002., 1. lpp.

         (3)  OV L 245, 29.9.2003., 44. lpp.

         (4)  OV L 357, 31.12.2002., 72. lpp.

         (5)  OV L 330, 4.11.2004., 40. lpp.

         (6)  Kā izklāstīts 1. pielikumā Komisijas paziņojumam Padomei un Eiropas Parlamentam “Mūsu kopīgās nākotnes veidošana. Paplašinātās Eiropas Savienības politiski risināmie jautājumi un budžeta līdzekļi 2007.–2013. gadā”, (KOM(2004) 0101, 38. lpp.).

         (7)  Skatīt pielikumu Komisijas ziņojumam par 2002. gada budžeta izpildes kontroli (KOM(2004) 0648, 108. lpp.).

         (8)  OV L 269, 5.10.2002., 15. lpp.


title: Padomes Lēmums 2005/784/KĀDP (2005. gada 7. novembris), ar ko pagarina un groza Lēmumu 1999/730/KĀDP saistībā ar Eiropas Savienības ieguldījumu kājnieku ieroču un vieglo ieroču destabilizējošas uzkrāšanas un izplatīšanas apkarošanā Kambodžā

text:
               11.11.2005

               LV

               Eiropas Savienības Oficiālais Vēstnesis

               L 295/53

      PADOMES LĒMUMS 2005/784/KĀDP
   (2005. gada 7. novembris),
   ar ko pagarina un groza Lēmumu 1999/730/KĀDP saistībā ar Eiropas Savienības ieguldījumu kājnieku ieroču un vieglo ieroču destabilizējošas uzkrāšanas un izplatīšanas apkarošanā Kambodžā
   EIROPAS SAVIENĪBAS PADOME,
   ņemot vērā Padomes Vienoto rīcību 2002/589/KĀDP (2002. gada 12. jūlijs) par Eiropas Savienības ieguldījumu kājnieku ieroču un vieglo ieroču destabilizējošas uzkrāšanas un izplatīšanas apkarošanā un par Vienotās rīcības 1999/34/KĀDP atcelšanu (1), un jo īpaši tās 6. pantu saistībā ar 23. panta 2. punktu Līgumā par Eiropas Savienību,
   tā kā:

               (1)

               Padome 1999. gada 15. novembrī pieņēma Lēmumu 1999/730/KĀDP (2) par Eiropas Savienības ieguldījumu kājnieku ieroču un vieglo ieroču destabilizējošas uzkrāšanas un izplatīšanas Kambodžā apkarošanā.

               (2)

               Lēmumā 1999/730/KĀDP jaunākie paplašinājumi un grozījumi izdarīti ar Lēmumu 2004/792/KĀDP.

               (3)

               Līdz 2005. gada 15. novembrim, kad izbeidzas Lēmuma 1999/730/KĀDP darbības termiņš, dažus galamērķus nevar sasniegt, bet citi pēc attiecīgās dienas būtu jāapvieno. Attiecīgais projekts ir daudzgadu projekts.

               (4)

               Attiecīgi būtu jāgroza Lēmums 1999/730/KĀDP un jāpagarina tā darbības termiņš,

         IR NOLĒMUSI ŠĀDI.
   1. pants
   Ar šo Lēmumu 1999/730/KĀDP groza šādi:

               a)

               lēmuma 3. panta 1. punktā bāzes finansējuma summu “1 375 565 EUR” aizstāj ar summu “600 000 EUR”;

               b)

               lēmuma 4. panta otrajā apakšpunktā vārdus “2005. gada 15. novembris” aizstāj ar vārdiem “2006. gada 15. novembris”;

               c)

               ar šo 5. pantu svītro;

               d)

               pielikumu aizstāj ar tekstu šā lēmuma pielikumā.

         2. pants
   Šis lēmums stājas spēkā 2005. gada 16. novembrī.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 7. novembrī

            Padomes vārdā —

            priekšsēdētājs

         J. STRAW

      (1)  OV L 191, 19.7.2002., 1. lpp.

      (2)  OV L 294, 16.11.1999., 5. lpp. Lēmumā jaunākie grozījumi izdarīti ar Lēmumu 2004/901/KĀDP (OV L 379, 24.12.2004., 111. lpp.).

      PIELIKUMS

            “PIELIKUMS
            PROJEKTA VADĪTĀJA PILNVARAS (2006)

                        1.

                        Projekta vadītājs, sadarbojoties ar Kambodžas bruņotajiem spēkiem, turpinās darbu, kas saistīts ar ieroču krājumu uzskaiti, apsaimniekošanu un drošību, kā arī ar politikas, pamatnostādņu un praktisku principu izstrādi šajā jomā. Lai to nodrošinātu, projekta vadītājs pārraudzīs 1. militārajā reģionā (Stung Treng), 2. militārajā reģionā (Kampong Cham), 3. militārajā reģionā (Kampong Speu), 4. militārajā reģionā (Siem Reap), 5. militārajā reģionā (Battambang), īpašajā militārajā reģionā (Phnom Penh) un Karaliskajā žandarmērijā iepriekš īstenotos projektus. Ciešā sadarbībā ar Valsts Aizsardzības ministriju viņš izstrādās un īstenos turpmāku projektu par gaisa karaspēka un kara flotes ieroču drošu glabāšanu un reģistrāciju. Pie tā piederēs vidēja termiņa un īstermiņa glabātavu izbūve, attiecīga personāla mācības visos līmeņos un visu ieroču reģistrācija centralizētā datorizētā Aizsardzības ministrijas datu bāzē. Īstenotajā projektā ar attiecīgu ekspertu atbalstu paredzēts ietvert atbalstu valdības programmai organizēt publiskas ceremonijas, lai iznīcinātu nevajadzīgos armijas ieročus un, vajadzības gadījumā, arī savāktos ieročus un nevajadzīgos ieročus, kas vēl joprojām var būt armijas, policijas un drošības spēku rokās.

                        2.

                        Vajadzības gadījumā projekta vadītājs turpinās dot padomus – un, ja iespējams, palīdzēt – valdībai, starptautiskām organizācijām un vietējām nevalstiskām organizācijām jautājumos, kas saistīti ar ieroču drošību un ar pašreizējiem un iepriekšējiem ES ASAC programmas pasākumiem.

                        3.

                        Projekta vadītājs nodrošinās efektīvai darbību uzraudzībai un novērtēšanai vajadzīgo procedūru izstrādi. Lai to nodrošinātu, viņš tieksies cieši sadarboties ar Kambodžas valdību, policiju un drošības spēkiem.

                        4.

                        Kad būs pabeigts projekts par gaisa karaspēka un kara flotes ieroču drošu glabāšanu un reģistrāciju, projekta vadītājs īstenos plānus, kas sastādīti saskaņā ar projekta vadītāja 2005. gada pilnvarām, konsolidējot ieroču krājumu uzskaiti, apsaimniekošanu un drošību, kā arī slēgtu un likvidētu projektu.”


title: Politikas un drošības Komitejas Lēmums EUPOL AFGHANISTAN/1/2008 ( 2008. gada 3. oktobris ) par Eiropas Savienības Policijas misijas Afganistānā ( EUPOL AFGHANISTAN ) vadītāja iecelšanu

text:
               29.10.2008

               LV

               Eiropas Savienības Oficiālais Vēstnesis

               L 285/20

      POLITIKAS UN DROŠĪBAS KOMITEJAS LĒMUMS EUPOL AFGHANISTAN/1/2008
   (2008. gada 3. oktobris)
   par Eiropas Savienības Policijas misijas Afganistānā (EUPOL AFGHANISTAN) vadītāja iecelšanu
   (2008/821/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 25. panta trešo daļu,
   ņemot vērā Vienoto rīcību 2007/369/KĀDP (2007. gada 30. maijs), ar ko izveido Eiropas Savienības Policijas misiju Afganistānā (EUPOL AFGHANISTAN) (1), un jo īpaši tās 10. panta 1. punktu,
   tā kā:

               (1)

               Vienotās rīcības 2007/369/KĀDP 10. panta 1. punktā paredzēts, ka Padome pilnvaro Politikas un drošības komiteju saskaņā ar Līguma 25. pantu pieņemt atbilstīgus lēmumus, lai īstenotu EUPOL AFGHANISTAN politisko kontroli un stratēģisko vadību, tostarp lēmumu par misijas vadītāja iecelšanu.

               (2)

               Ar 2008. gada 14. augusta vēstuli pašreizējais misijas vadītājs ir informējis Komisiju par savu lēmumu izbeigt līgumu 2008. gada 30. septembrī.

               (3)

               Ģenerālsekretārs/augstais pārstāvis ir ierosinājis iecelt Kai VITTRUP kungu par EUPOL AFGHANISTAN misijas vadītāju,

         IR NOLĒMUSI ŠĀDI.
   1. pants
   Ar šo Kai VITTRUP kungs tiek iecelts par Eiropas Savienības Policijas misijas Afganistānā (EUPOL AFGHANISTAN) vadītāju no 2008. gada 16. oktobra.
   2. pants
   Šis lēmums stājas spēkā tā pieņemšanas dienā.

      Briselē, 2008. gada 3. oktobrī

            Politikas un drošības komitejas vārdā —

            priekšsēdētāja

         C. ROGER

      (1)  OV L 139, 31.5.2007., 33. lpp.


title: Eiropas Parlamenta Lēmums (ES) 2017/1602 (2017. gada 27. aprīlis) par Eiropas Savienības 2015. finanšu gada vispārējā budžeta izpildes apstiprināšanu, I iedaļa – Eiropas Parlaments

text:
               29.9.2017

               LV

               Eiropas Savienības Oficiālais Vēstnesis

               L 252/1

         EIROPAS PARLAMENTA LĒMUMS (ES) 2017/1602
   (2017. gada 27. aprīlis)
   par Eiropas Savienības 2015. finanšu gada vispārējā budžeta izpildes apstiprināšanu, I iedaļa – Eiropas Parlaments
   EIROPAS PARLAMENTS,

               —

               ņemot vērā Eiropas Savienības 2015. finanšu gada vispārējo budžetu (1),

               —

               ņemot vērā Eiropas Savienības konsolidētos gada pārskatus par 2015. finanšu gadu (COM(2016) 475 – C8-0270/2016) (2),

               —

               ņemot vērā 2015. finanšu gada ziņojumu par budžeta un finanšu pārvaldību, I iedaļa – Eiropas Parlaments (3),

               —

               ņemot vērā iekšējā revidenta pārskatu par 2015. finanšu gadu,

               —

               ņemot vērā Revīzijas palātas pārskatu par budžeta izpildi 2015. finanšu gadā un iestāžu atbildes (4),

               —

               ņemot vērā deklarāciju par pārskatu ticamību (5), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu un 318. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 164., 165. un 166. pantu,

               —

               ņemot vērā Prezidija 2014. gada 16. jūnija lēmumu par iekšējiem noteikumiem par Eiropas Parlamenta budžeta izpildi (7) un jo īpaši tā 22. pantu,

               —

               ņemot vērā Reglamenta 94. pantu, 98. panta 3. punktu un IV pielikumu,

               —

               ņemot vērā Budžeta kontroles komitejas ziņojumu (A8-0153/2017),

               A.

               tā kā priekšsēdētājs 2016. gada 4. jūlijā pieņēma Parlamenta 2015. finanšu gada pārskatus;

               B.

               tā kā Parlamenta ģenerālsekretārs kā galvenais deleģētais kredītrīkotājs 2016. gada 24. jūnijā apliecināja, ka ir guvis pamatotu pārliecību par to, ka Parlamenta budžetam piešķirtie līdzekļi ir izlietoti paredzētajiem mērķiem un saskaņā ar pareizas finanšu pārvaldības principiem, un ka ieviestās kontroles procedūras sniedz vajadzīgās garantijas par pakārtoto darījumu likumību un pareizību;

               C.

               tā kā Revīzijas palāta norādīja, ka, veicot 2015. gada administratīvo izdevumu un citu izdevumu īpašo novērtējumu, tā saskaņā ar Regulu (ES, Euratom) Nr. 966/2012 pārbaudītajos iestāžu un struktūru gada darbības pārskatos un iekšējās kontroles sistēmās nav konstatējusi nopietnas nepilnības;

               D.

               tā kā Regulas (ES, Euratom) Nr. 966/2012 166. panta 1. punktā ir noteikts, ka visas Savienības iestādes atbilstoši rīkojas, lai veiktu pasākumus attiecībā uz konstatējumiem, kas iekļauti Eiropas Parlamenta lēmumā par budžeta izpildes apstiprināšanu,

               1.

               sniedz priekšsēdētājam apstiprinājumu par Eiropas Parlamenta 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV L 69, 13.3.2015.

      (2)  OV C 380, 14.10.2016., 1. lpp.

      (3)  OV C 354, 27.9.2016., 1. lpp.

      (4)  OV C 375, 13.10.2016., 1. lpp.

      (5)  OV C 375, 13.10.2016., 10. lpp.

      (6)  OV L 298, 26.10.2012., 1. lpp.

      (7)  PE 422.541/Bur.


title: Eiropas Parlamenta Prezidija Lēmums ( 2013. gada 1. jūlijs ), ar ko groza Eiropas Parlamenta deputātu nolikuma īstenošanas noteikumus

text:
               5.7.2013

               LV

               Eiropas Savienības Oficiālais Vēstnesis

               C 194/6

         EIROPAS PARLAMENTA PREZIDIJA LĒMUMS
   (2013. gada 1. jūlijs),
   ar ko groza Eiropas Parlamenta deputātu nolikuma īstenošanas noteikumus
   2013/C 194/02
   EIROPAS PARLAMENTA PREZIDIJS,
   ņemot vērā Līgumu par Eiropas Savienības darbību un jo īpaši tā 223. panta 2. punktu,
   ņemot vērā Līgumu par Horvātijas Republikas pievienošanos Eiropas Savienībai,
   ņemot vērā Eiropas Parlamenta deputātu nolikumu (1),
   ņemot vērā Eiropas Parlamenta Reglamenta 8. un 23. pantu,
   tā kā:

               (1)

               Saskaņā ar Līgumu par Horvātijas Republikas pievienošanos Eiropas Savienībai Horvātija no 2013. gada 1. jūlija kļūs par Eiropas Savienības dalībvalsti. No minētā datuma Horvātijas deputāti strādās Eiropas Parlamentā. Tādēļ ir nepieciešams grozīt Eiropas Parlamenta deputātu nolikuma īstenošanas noteikumu (2) (Īstenošanas noteikumi) 23. panta 1. punkta b) apakšpunktu par ceļa izdevumiem ievēlēšanas dalībvalstī, lai ņemtu vērā jaunos Horvātijas deputātus, kuri pievienosies Eiropas Parlamentam.

               (2)

               Ceļojot ar automašīnu, attālums ievēlēšanas dalībvalstī gadā nedrīkst pārsniegt kilometru skaitu, kas tiek noteikts, pamatojoties uz attiecīgās dalībvalsts platību. Ņemot vērā, ka Horvātijas platība ir 56 542 km2, katram Eiropas Parlamenta deputātam no Horvātijas vajadzētu būt piemaksas tiesībām attiecībā uz attālumu 8 000 km gadā,

         IR PIEŅĒMIS ŠO LĒMUMU.
   1. pants
   Īstenošanas noteikumu 23. panta 1. punkta b) apakšpunkta trešo ievilkumu aizstāj ar šādu:

               “—

               8 000 km deputātiem, kas ir ievēlēti Beļģijā, Dānijā, Igaunijā, Horvātijā, Kiprā, Latvijā, Lietuvā, Luksemburgā, Maltā, Nīderlandē vai Slovēnijā.”

         2. pants
   1.   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   2.   Šo lēmumu piemēro no 2013. gada 1. jūlija.

      (1)  Eiropas Parlamenta 2005. gada 28. septembra Lēmums 2005/684/EK, Euratom, ar ko pieņem Eiropas Parlamenta deputātu nolikumu (OV L 262, 7.10.2005., 1. lpp.).

      (2)  Eiropas Parlamenta Prezidija 2008. gada 19. maija un 9. jūlija Lēmums attiecībā uz Eiropas Parlamenta deputātu nolikuma īstenošanas pasākumiem (OV C 159, 13.7.2009., 1. lpp.).


title: Padomes lēmums, ( 2009. gada 25. maijs ), ar ko ieceļ Darba ņēmēju pārvietošanās brīvības padomdevējas komitejas locekļus un locekļa aizstājēju no Maltas

text:
               3.6.2009

               LV

               Eiropas Savienības Oficiālais Vēstnesis

               C 123/11

      PADOMES LĒMUMS,
   (2009. gada 25. maijs),
   ar ko ieceļ Darba ņēmēju pārvietošanās brīvības padomdevējas komitejas locekļus un locekļa aizstājēju no Maltas
   2009/C 123/05
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 1612/68 (1968. gada 15. oktobris) par darba ņēmēju brīvu pārvietošanos Kopienā (1) un jo īpaši tās 26. un 27. pantu,
   ņemot vērā kandidātu sarakstus, ko Padomei iesniegušas dalībvalstu valdības,
   tā kā:

               (1)

               ar 2008. gada 25. septembra lēmumu (2) Padome ir iecēlusi Darba ņēmēju pārvietošanās brīvības padomdevējas komitejas locekļus un viņu aizstājējus uz laiku no 2008. gada 25. septembra līdz 2010. gada 24. septembrim, izņemot dažus locekļus, tostarp locekļus un locekļu aizstājējus valdības pārstāvju kategorijā no Maltas.

               (2)

               Maltas valdība ir izvirzījusi kandidātus brīvajām vietām,

         IR PIEŅĒMUSI ŠO LĒMUMU.
   Vienīgais pants
   Ar šo par Darba ņēmēju pārvietošanās brīvības padomdevējas komitejas locekļiem un locekļa aizstājēju uz laikposmu līdz 2010. gada 24. septembrim ieceļ šādas personas:

      VALDĪBAS PĀRSTĀVJI

               Valsts

               Locekļi

               Locekļu aizstājēji

               Malta

               Joseph MIZZI kungs
               Josephine FARRUGIA kundze

               Anthony BUTTIGIEG kungs

      Briselē, 2009. gada 25. maijā

            Padomes vārdā —

            priekšsēdētājs

         J. ŠEBESTA

      (1)  OV L 257, 18.10.1968., 2. lpp.

      (2)  OV C 253, 4.10.2008., 7. lpp.


title: Padomes Lēmums 2010/16/KĀDP/TI ( 2009. gada 30. novembris ) par to, lai Eiropas Savienības vārdā parakstītu Nolīgumu starp Eiropas Savienību un Amerikas Savienotajām Valstīm par tādu finanšu ziņojumapmaiņas datu apstrādi un nodošanu, kurus Eiropas Savienība dara pieejamus Amerikas Savienotajām Valstīm, lai īstenotu Teroristu finansēšanas izsekošanas programmu

text:
               13.1.2010

               LV

               Eiropas Savienības Oficiālais Vēstnesis

               L 8/9

         PADOMES LĒMUMS 2010/16/KĀDP/TI
   (2009. gada 30. novembris)
   par to, lai Eiropas Savienības vārdā parakstītu Nolīgumu starp Eiropas Savienību un Amerikas Savienotajām Valstīm par tādu finanšu ziņojumapmaiņas datu apstrādi un nodošanu, kurus Eiropas Savienība dara pieejamus Amerikas Savienotajām Valstīm, lai īstenotu Teroristu finansēšanas izsekošanas programmu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 24. un 38. pantu,
   tā kā:

               (1)

               Padome 2009. gada 27. jūlijā nolēma pilnvarot prezidentvalsti, kurai palīdz Komisija, risināt sarunas par Nolīgumu starp Eiropas Savienību un Amerikas Savienotajām Valstīm par tādu finanšu ziņojumapmaiņas datu apstrādi un nodošanu, kurus Eiropas Savienība dara pieejamus Amerikas Savienotajām Valstīm, lai īstenotu Teroristu finansēšanas izsekošanas programmu. Šīs sarunas ir bijušas sekmīgas, un ir izstrādāts nolīguma projekts (turpmāk “nolīgums”).

               (2)

               Nolīgums ir svarīgs, lai nodrošinātu, ka izraudzītie starptautisku finanšu maksājumu ziņojumapmaiņas pakalpojumu sniedzēji, stingri ievērojot privātuma un personas datu aizsardzības garantijas, ASV Valsts kases departamentam dara pieejamus finanšu maksājumu ziņojumapmaiņas datus, kas glabāti Eiropas Savienības teritorijā un kas vajadzīgi, lai novērstu un apkarotu terorismu un tā finansēšanu.

               (3)

               Nolīgums būtu jāparaksta, ņemot vērā tā noslēgšanu vēlāk.

               (4)

               Nolīgumā paredzēta tā provizoriska piemērošana no 2010. gada 1. februāra. Tādēļ dalībvalstīm tā noteikumi būtu jāīsteno no minētās dienas atbilstīgi valstu spēkā esošajiem tiesību aktiem. Parakstot nolīgumu, sniedz atbilstīgu deklarāciju,

         IR NOLĒMUSI ŠĀDI.
   1. pants
   Ar šo Eiropas Savienības vārdā tiek apstiprināta Nolīguma parakstīšana starp Eiropas Savienību un Amerikas Savienotajām Valstīm par tādu finanšu ziņojumapmaiņas datu apstrādi un nodošanu, kurus Eiropas Savienība dara pieejamus Amerikas Savienotajām Valstīm, lai īstenotu Teroristu finansēšanas izsekošanas programmu, ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Eiropas Savienības vārdā parakstīt nolīgumu, ņemot vērā tā noslēgšanu.
   3. pants
   Atbilstīgi nolīguma 15. pantam no 2010. gada 1. februāra līdz laikam, kad nolīgums stāsies spēkā, nolīgumu piemēro provizoriski saskaņā ar valstu spēkā esošajiem tiesību aktiem. Parakstot nolīgumu, sniedz pielikumā pievienoto deklarāciju par provizorisku piemērošanu.

      Briselē, 2009. gada 30. novembrī

            Padomes vārdā –

            priekšsēdētāja

         B. ASK

   PIELIKUMS

      Deklarācija, ko iesniedz Eiropas Savienības vārdā, parakstot nolīgumu starp Eiropas Savienību un Amerikas Savienotajām Valstīm par tādu finanšu ziņojumapmaiņas datu apstrādi un nodošanu, kurus Eiropas Savienība dara pieejamus Amerikas Savienotajām Valstīm, lai īstenotu teroristu finansēšanas izsekošanas programmu

         “Šo nolīgumu līdz tā spēkā stāšanās brīdim, neatkāpjoties no Eiropas Savienības vai tās dalībvalstu tiesību aktiem un negrozot tos, dalībvalstis godprātīgi piemēros provizoriski saskaņā ar saviem spēkā esošajiem tiesību aktiem.”

    ---documentbreak---

               13.1.2010

               LV

               Eiropas Savienības Oficiālais Vēstnesis

               L 8/9

         TULKOJUMS
   NOLĪGUMS
   starp Eiropas Savienību un Amerikas Savienotajām Valstīm par tādu finanšu ziņojumapmaiņas datu apstrādi un nodošanu, kurus Eiropas Savienība dara pieejamus Amerikas Savienotajām Valstīm, lai īstenotu Teroristu finansēšanas izsekošanas programmu
   EIROPAS SAVIENĪBA,
   no vienas puses, un
   AMERIKAS SAVIENOTĀS VALSTIS,
   no otras puses,
   abas kopā turpmāk “Puses”,
   VĒLĒDAMĀS novērst un apkarot terorismu un tā finansēšanu, izmantojot savstarpēju informācijas apmaiņu, lai aizsargātu savu valstu demokrātisko sabiedrību un kopējās vērtības, tiesības un brīvības;
   CENZDAMĀS paplašināt un sekmēt Pušu sadarbību transatlantisko partnerattiecību garā;
   ATGĀDINOT par Apvienoto Nāciju Organizācijas konvencijām par terorisma un tā finansēšanas apkarošanu un attiecīgajām pretterorisma jomā pieņemtajām Apvienoto Nāciju Organizācijas Drošības padomes rezolūcijām, jo īpaši Apvienoto Nāciju Drošības padomes Rezolūciju 1373 (2001);
   ATZĪSTOT, ka Amerikas Savienoto Valstu Valsts kases departamenta (“ASV Valsts kases departaments”) Teroristu finansēšanas izsekošanas programma (“TFTP”) ir palīdzējusi apzināt un notvert teroristus un to finansētājus, un tādējādi ir iegūts daudz izmeklēšanā noderīgas informācijas, kas terorisma apkarošanas nolūkos nodota kompetentām iestādēm visā pasaulē, sniedzot īpašu vērtību Eiropas Savienības dalībvalstīm (“dalībvalstis”);
   ŅEMOT VĒRĀ, cik nozīmīga ir TFTP, lai Eiropas Savienībā un citviet novērstu un apkarotu terorismu un tā finansēšanu, un Eiropas Savienības nozīmi, nodrošinot, ka izraudzīti starptautiski finanšu maksājumu ziņojumapmaiņas pakalpojumu sniedzēji finanšu maksājumu ziņojumapmaiņas datus, kas glabāti Eiropas Savienības teritorijā, terorisma un tā finansēšanas novēršanas un apkarošanas nolūkos dara pieejamus, pamatojoties uz stingru privātuma un personas datu aizsardzības principu ievērošanu;
   PATUROT PRĀTĀ Līguma par Eiropas Savienību 6. panta 2. punktu par pamattiesību ievērošanu un samērīguma un vajadzības principus saistībā ar privātuma ievērošanu un personas datu aizsardzību, kā paredzēts Eiropas Cilvēktiesību aizsardzības konvencijas 8. panta 2. punktā, Eiropas Padomes 108. Konvencijā par personu aizsardzību attiecībā uz personas datu automatizētu apstrādi un Eiropas Savienības Pamattiesību hartas 7. un 8. pantā;
   UZSVEROT kopējās vērtības, kas Eiropas Savienībā un Amerikas Savienotajās Valstīs (“ASV”) reglamentē privātuma un personas datu aizsardzības noteikumus, tostarp norādot, cik svarīgi abām Pusēm ir tas, ka nodrošina pienācīgas procesuālās tiesības un tiesiskās aizsardzības līdzekļus attiecībā uz valdības neatbilstīgu rīcību;
   ŅEMOT VĒRĀ ASV Valsts kases departamenta finanšu maksājumu ziņojumapmaiņas datiem piemērotās stingrās kontroles un drošības pasākumus saskaņā ar TFTP, kā tas izklāstīts ASV Valsts kases departamenta ziņojumos, kuri publicēti Eiropas Savienības Oficiālajā Vēstnesī2007. gada 20. jūlijā un Amerikas Savienoto Valstu Federālajā reģistrā2007. gada 23. oktobrī un kuros izklāstīta Amerikas Savienoto Valstu un Eiropas Savienības sadarbība cīņā pret pasaules mēroga terorismu;
   ATGĀDINOT, ka nolūkā garantēt tiesību efektīvu īstenošanu, visām personām neatkarīgi no to valstspiederības ir jābūt iespējai vērsties ar sūdzībām neatkarīgās datu aizsardzības iestādēs vai citās līdzīgās iestādēs, kā arī tām ir jābūt pieejamiem tiesiskas aizsardzības līdzekļiem neatkarīgā un objektīvā tiesā;
   APZINOTIES, ka administratīva vai juridiska pārsūdzība ir pieejama saskaņā ar ASV tiesību aktiem par personas datu nepareizu izmantošanu, tostarp saskaņā ar 1946. gada Administratīvās procedūras likumu (5 U.S.C. 701 et seq.), 1978. gada Ģenerālinspektora likumu (5 U.S.C. App.), 2007. gada Likumu par 11. septembra komisijas īstenošanas ieteikumiem (42 U.S.C. 2000ee et seq.), Likumu par krāpšanos ar informācijas tehnoloģijām un to ļaunprātīgu izmantošanu (18 U.S.C. 1030) un grozīto Informācijas brīvības likumu (5 U.S.C. 552);
   ATGĀDINOT, ka saskaņā ar tiesību aktiem Eiropas Savienībā finanšu iestāžu un finanšu maksājumu ziņojumapmaiņas pakalpojumu sniedzēju klientus informē par to, ka reģistrētajā finanšu informācijā iekļautos personas datus tiesībaizsardzības nolūkos var pārsūtīt dalībvalstu vai trešo valstu iestādēm;
   APSTIPRINOT, ka šo nolīgumu nevajadzētu uzskatīt par precedentu jebkādiem turpmākiem pasākumiem starp Amerikas Savienotajām Valstīm un Eiropas Savienību, vai kādu no Pusēm un kādu citu valsti, kurus paredz attiecībā uz finanšu maksājumu ziņojumapmaiņas datu vai jebkādu citu datu apstrādi un pārsūtīšanu vai attiecībā uz datu aizsardzību;
   ATZĪSTOT, ka ar šo nolīgumu neatkāpjas no dalībvalstu datu aizsardzības iestāžu pilnvarām aizsargāt personas attiecībā uz viņu personas datu apstrādi; un
   APSTIPRINOT arī to, ka šis nolīgums neskar citus tiesībaizsardzības vai informācijas apmaiņas nolīgumus vai vienošanās, ko noslēgušas Puses vai Amerikas Savienotās Valstis un dalībvalstis,
   IR VIENOJUŠĀS PAR TURPMĀKO.
   1. pants
   Nolīguma mērķis
   1.   Šā nolīguma mērķis ir, pilnībā ievērojot privātuma un personas datu aizsardzības principus, un citus šajā nolīgumā izklāstītos noteikumus, nodrošināt, ka:

               a)

               saskaņā ar šo nolīgumu izraudzīto finanšu maksājumu ziņojumapmaiņas pakalpojumu sniedzēju rīcībā esošos finanšu maksājumu datus un citus saistītus datus, kuri glabājas Eiropas Savienības teritorijā, pēc ASV Valsts kases departamenta lūguma dara pieejamus, lai novērstu, izmeklētu, atklātu vai sāktu kriminālvajāšanu par terorismu vai terorisma finansēšanu; un

               b)

               nozīmīgu, ar TFTP palīdzību iegūtu informāciju dara pieejamu dalībvalstu tiesībaizsardzības, sabiedrības drošības vai terorisma apkarošanas iestādēm, Eiropolam vai Eurojust, lai novērstu, izmeklētu, atklātu vai sāktu kriminālvajāšanu par terorismu vai terorisma finansēšanu.

         2.   Amerikas Savienotās Valstis, Eiropas Savienība un tās dalībvalstis veic visus vajadzīgos un piemērotos pasākumus, kuri ir to kompetencē, lai īstenotu šā nolīguma noteikumus un sasniegtu tā mērķi.
   2. pants
   Piemērošanas joma
   Rīcība saistībā ar terorismu vai terorisma finansēšanu
   Šo nolīgumu piemēro, lai iegūtu un izmantotu finanšu maksājumu ziņojumapmaiņas datus un saistītus datus nolūkā izmeklēt, atklāt un sākt kriminālvajāšanu attiecībā uz:

               a)

               fiziskas personas vai juridiskas personas rīcību, kura ietver vardarbību vai kā citādi ir bīstamas cilvēka dzīvībai vai apdraud īpašumu vai infrastruktūru un kuru, ņemot vērā to būtību un apstākļus, ir pamats uzskatīt par tādu, ko veic ar mērķi:

                           i)

                           iebiedēt vai apspiest iedzīvotājus;

                           ii)

                           iebiedēt, piespiest vai apspiest valdību vai starptautisku organizāciju, lai tā veiktu kādu rīcību vai atturētos no tās; vai

                           iii)

                           nopietni destabilizēt vai sagraut valsts vai starptautiskas organizācijas politiskās, konstitucionālās, ekonomiskās vai sociālās pamatstruktūras;

               b)

               to, ka fiziska vai juridiska persona palīdz, sponsorē vai sniedz finansiālu, materiālu vai tehnoloģisku atbalstu vai nodrošina finanšu vai citus pakalpojumus a) apakšpunktā minētajām darbībām vai to atbalstam; vai

               c)

               to, ka fiziska vai juridiska persona palīdz, atbalsta vai mēģina veikt a) vai b) apakšpunktā aprakstītās darbības.

         3. pants
   Nodrošinājums, ka datus sniedz izraudzītie pakalpojumu sniedzēji
   Eiropas Savienība saskaņā ar šo nolīgumu nodrošina, ka tās struktūras, ko atbilstīgi šim nolīgumam Puses kopīgi izraudzījušās par starptautisku finanšu maksājumu ziņojumapmaiņas pakalpojumu sniedzējiem (“izraudzītie pakalpojumu sniedzēji”) ASV Valsts kases departamentam dara pieejamus finanšu maksājumu ziņojumapmaiņas datus un saistītus datus (“pārsūtītie dati”), ko ASV Valsts kases departaments ir lūdzis, lai novērstu, izmeklētu, atklātu un/vai sāktu kriminālvajāšanu par terorismu vai terorisma finansēšanu.
   4. pants
   ASV lūgumi saņemt datus no izraudzītajiem pakalpojumu sniedzējiem
   1.   Saskaņā ar 8. pantu Nolīgumā par savstarpējo juridisko palīdzību starp Eiropas Savienību un Amerikas Savienotajām Valstīm, ko parakstīja Vašingtonā 2003. gada 25. jūnijā, un saistīto ASV un tās dalībvalsts divpusējo savstarpējās tiesiskās palīdzības instrumentu, kurā izraudzītais pakalpojumu sniedzējs veic darbību vai kurā tas glabā savus datus, ASV Valsts kases departaments nosūta lūgumu, kas pamatots ar notiekošu izmeklēšanu par konkrētu rīcību, kura minēta 2. pantā un kura ir īstenota vai, attiecībā uz kuru, pamatojoties uz esošu informāciju vai pierādījumiem, ir iemesls uzskatīt, ka tā varētu būt īstenota. Šajā nolūkā ASV Valsts kases departamentu uzskata par administratīvu iestādi, kurai ir pieejama palīdzība.
   2.   Minētajā lūgumā pēc iespējas precīzi identificē iespējamos datus, ko Eiropas Savienības teritorijā glabā izraudzītais pakalpojumu sniedzējs un kas ir vajadzīgi minētajam mērķim. Šie dati var saturēt identifikācijas ziņas par pārskaitījuma veicēju un/vai saņēmēju, tostarp vārdu, konta numuru, adresi, valsts piešķirtu identifikācijas numuru un citus personas datus saistībā ar finanšu ziņojumiem.
   Lūgumā pamato datu nepieciešamību, un to pielāgo, attiecīgi sašaurinot datu loku, lai mazinātu lūgto datu apjomu, pienācīgi ņemot vērā ģeogrāfiskus apsvērumus un draudu un neaizsargātības riska analīzi.
   3.   ASV Tieslietu departaments lūgumu nosūta tās dalībvalsts centrālajai iestādei, kurā izraudzītais pakalpojumu sniedzējs veic darbību vai kurā tas glabā lūgtos datus.
   4.   Amerikas Savienotās Valstis lūguma kopiju vienlaikus nosūta otras dalībvalsts centrālajai iestādei. Amerikas Savienotās Valstis lūguma kopiju vienlaikus nosūta arī minēto dalībvalstu Eurojust locekļiem.
   5.   Saņemot pamatotu lūgumu saskaņā ar 2. punktu, lūguma saņēmējas dalībvalsts centrālā iestāde pārliecinās par to, ka lūgums atbilsts šim nolīgumam un divpusējā savstarpējās juridiskās palīdzības nolīguma attiecīgajām prasībām. Ja centrālā iestāde par to ir pārliecinājusies, lūgumu nosūta kompetentajai iestādei, lai to izpildītu saskaņā ar lūguma saņēmējas dalībvalsts tiesību aktiem.
   Ja lūgums ir nosūtīts tās dalībvalsts centrālajai iestādei, kurā izraudzītais pakalpojumu sniedzējs veic darbību, tad dalībvalsts, kurā pakalpojumu sniedzējs glabā attiecīgos datus, palīdz minētā lūguma izpildē.
   Minētos pasākumus izpilda steidzamības kārtībā.
   6.   Ja izraudzītais pakalpojumu sniedzējs tehnisku iemeslu dēļ nespēj identificēt un sniegt lūgumam atbilstīgus konkrētus datus, tad – ievērojot 5. panta 2. punktu – visu iespējami svarīgo datu kopumu nosūta lūguma saņēmējas dalībvalsts kompetentajai iestādei.
   7.   Datus pārsūta starp lūguma saņēmējas dalībvalsts norādīto iestādi un Amerikas Savienoto Valstu norādīto iestādi.
   8.   Eiropas Savienība nodrošina, ka izraudzītie pakalpojumu sniedzēji sīki reģistrē visus datus, ko saskaņā ar šo nolīgumu nosūta lūguma saņēmējas dalībvalsts kompetentajai iestādei.
   9.   Datos, kas, pamatojoties uz šo noteikumu, ir likumīgi nosūtīti, pilnībā ievērojot šā nolīguma 5. pantu, var veikt meklēšanu citu izmeklēšanas procesu vajadzībām, kuri attiecas uz tāda veida rīcību, kas norādīta 2. pantā.
   5. pants
   Drošības pasākumi, kurus piemēro pārsūtīto datu apstrādei
   1.   ASV Valsts kases departaments nodrošina, ka pārsūtītos datus apstrādā atbilstīgi šā nolīguma nosacījumiem.
   2.   Ar TFTP neveic un nedrīkst veikt datizraci vai jebkura cita veida algoritmisku vai automātisku profilēšanu vai datorizētu filtrēšanu. ASV Valsts kases departaments nodrošina personas datu aizsardzību, izmantojot šādus drošības pasākumus, kurus piemēro bez diskriminācijas, jo īpaši valstspiederības vai dzīvesvietas valsts dēļ:

               a)

               pārsūtītos datus apstrādā tikai un vienīgi, lai novērstu, izmeklētu, atklātu terorismu vai tā finansēšanu vai sāktu kriminālvajāšanu par to;

               b)

               meklēšanu pārsūtītajos datos veic, pamatojoties uz jau esošu informāciju vai pierādījumiem, kuru dēļ ir pamats uzskatīt, ka meklēšanas objekts ir saistīts ar terorismu vai tā finansēšanu;

               c)

               katru reizi, kad TFTP veic meklēšanu pārsūtītajos datos, šī meklēšana notiek atbilstīgi sīki izstrādātiem kritērijiem, šādas meklēšanas sakarā ir pamats uzskatīt, ka meklēšanas objekts ir saistīts ar terorismu vai tā finansēšanu, un šo meklēšanu reģistrē, tostarp minēto saistību ar terorismu vai tā finansēšanu, kas vajadzīga, lai sāktu meklēšanu;

               d)

               pārsūtītos datus glabā fiziski drošā vidē, atsevišķi no citiem datiem, izmantojot augsta līmeņa sistēmas un fiziskas pārbaudes, ar kurām atklāj ielaušanos un kuru mērķis ir novērst neatļautu piekļuvi datiem;

               e)

               pārsūtītajiem datiem drīkst piekļūt tikai analītiķi, kas izmeklē terorismu vai tā finansēšanu, un personas, kuras tehniski atbalsta, pārvalda un pārrauga TFTP;

               f)

               pārsūtītajiem datiem izgatavo vienīgi tās kopijas, kuras vajadzīgas atjaunošanas nolūkiem katastrofas gadījumā;

               g)

               pārsūtītos datus nedrīkst mainīt, labot vai papildināt, un tos nesavieno ar citām datu bāzēm;

               h)

               Amerikas Savienoto Valstu, Eiropas Savienības un trešo valstu tiesībaizsardzības, sabiedrības drošības vai terorisma apkarošanas iestādēm dara pieejamus vienīgi informācijas materiālus par terorismu, kas iegūti atbilstīgi TFTP saskaņā ar šo nolīgumu, lai tos izmantotu nolūkā novērst, izmeklēt, atklāt vai sākt kriminālvajāšanu par terorismu vai terorisma finansēšanu;

               i)

               šā nolīguma darbības laikā ASV Valsts kases departaments veic pārskatīšanu, lai noteiktu visus neizmantotos datus, kuri vairs nav vajadzīgi terorisma vai tā finansēšanas apkarošanai. Ja šādus datus konstatē, divos (2) mēnešos no to konstatēšanas dienas sāk to dzēšanas procedūras, un to beidz cik drīz vien iespējams, bet ne vēlāk kā astoņus (8) mēnešus pēc to konstatēšanas, ja nepastāv neparedzēti tehniski apstākļi;

               j)

               ja ir nosūtīti finanšu maksājumu ziņojumapmaiņas dati, kas nav lūgti, ASV Valsts kases departaments šādus datus nekavējoties un neatgriezeniski dzēš un informē par to attiecīgo izraudzīto pakalpojumu sniedzēju un lūguma saņēmējas dalībvalsts centrālo iestādi;

               k)

               saskaņā ar i) apakšpunktu visus neizmantotos datus, kas saņemti līdz 2007. gada 20. jūlijam, dzēš ne vēlāk kā piecos (5) gados pēc minētās dienas;

               l)

               saskaņā ar i) apakšpunktu visus neizmantotos datus, kas saņemti 2007. gada 20. jūlijā vai vēlāk, dzēš ne vēlāk kā piecos (5) gados pēc to saņemšanas; un

               m)

               informāciju, kas iegūta no pārsūtītajiem datiem, tostarp informāciju, ar ko dalījās saskaņā ar h) apakšpunktu, glabā tik ilgi, cik tas paredzēts konkrētajā valdības iestādē saskaņā ar tās īpašajiem noteikumiem un reģistru glabāšanas grafikiem.

         6. pants
   Atbilstība
   Ievērojot šajā nolīgumā paredzēto privātuma un personas datu aizsardzības pienākumu pastāvīgu izpildi, ASV Valsts kases departamentam ir pienākums nodrošināt piemērotu datu aizsardzības pakāpi, apstrādājot finanšu maksājumu ziņojumapmaiņas datus un saistītus datus, kas saskaņā ar šo nolīgumu ir pārsūtīti no Eiropas Savienības uz Amerikas Savienotajām Valstīm.
   7. pants
   Neplānota informācijas sniegšana
   1.   ASV Valsts kases departaments nodrošina, ka informāciju, kas iegūta ar TFTP palīdzību un var būt noderīga, lai novērstu, izmeklētu, atklātu vai sāktu kriminālvajāšanu par terorismu vai terorisma finansēšanu Eiropas Savienībā, cik vien drīz iespējams dara pieejamu attiecīgo dalībvalstu tiesībaizsardzības, sabiedrības drošības vai terorisma apkarošanas iestādēm un vajadzības gadījumā arī Eiropolam atbilstīgi tā pilnvarām. Jebkuru turpmāku informāciju, kas var būt noderīga, lai novērstu, izmeklētu, atklātu vai sāktu kriminālvajāšanu par terorismu vai terorisma finansēšanu Amerikas Savienotajās Valstīs, pēc savstarpējības principa nosūta Amerikas Savienotajām Valstīm.
   2.   Lai veicinātu efektīvu informācijas apmaiņu, Eiropols var noteikt sadarbības koordinatoru darbam ar ASV Valsts kases departamentu. Puses kopīgi nosaka sadarbības koordinatora statusu un uzdevumus.
   8. pants
   ES lūgumi veikt meklēšanu TFTP

   Ja dalībvalsts tiesībaizsardzības, sabiedrības drošības vai terorisma apkarošanas iestāde, Eiropols vai Eurojust konstatē, ka ir pamats uzskatīt, ka fiziska persona vai juridiska persona ir saistīta ar terorismu atbilstīgi definīcijām 1. līdz 4. pantā Padomes Pamatlēmumā 2002/475/TI, kurā grozījumi izdarīti ar Padomes Pamatlēmumu 2008/919/TI, attiecīgā iestāde var iesniegt lūgumu veikt tādas vajadzīgās informācijas meklēšanu, kas iegūta, izmantojot TFTP. ASV Valsts kases departaments nekavējoties veic meklēšanu saskaņā ar 5. pantu un, atbildot uz tādiem lūgumiem, sniedz attiecīgo informāciju.
   9. pants
   Sadarbība ar nākotnē plānotu līdzvērtīgu ES sistēmu
   Ja Eiropas Savienībā vai vienā vai vairākās tās dalībvalstīs tiek ieviesta ES sistēma, kura ir līdzvērtīga ASV TFTP un kuras vajadzībām finanšu maksājumu ziņojumapmaiņas dati, kas glabājas Amerikas Savienotajās Valstīs, būs vajadzīgi Eiropas Savienībā, ASV Valsts kases departaments, pamatojoties uz savstarpējības principu un atbilstīgiem aizsargmehānismiem, aktīvi sadarbosies ar jebkuriem attiecīgiem starptautisku finanšu maksājumu ziņojumapmaiņas pakalpojumu sniedzējiem, kuri veic darbību Amerikas Savienoto Valstu teritorijā.
   10. pants
   Kopīga pārskatīšana
   1.   Puses pēc vienas Puses lūguma un jebkurā gadījumā pēc sešiem (6) mēnešiem kopīgi pārskata šā nolīguma īstenošanu, īpašu uzmanību pievēršot šajā nolīgumā paredzētajiem privātuma, personas datu aizsardzības un savstarpējības noteikumiem. Pārskatīšanā iekļauj pārsūtīto datu samērīguma izvērtējumu, pamatojoties uz šādu datu noderību, izmeklējot, novēršot, atklājot vai sākot kriminālvajāšanu par terorismu vai tā finansēšanu.
   2.   Pārskatīšanā Eiropas Savienību pārstāv Eiropas Savienības Padomes prezidentvalsts, Eiropas Komisija un divi datu aizsardzības iestāžu pārstāvji no dalībvalstīm, no kuriem vismaz viens ir no dalībvalsts, kurā izraudzītais pakalpojumu sniedzējs veic darbību. Amerikas Savienotās Valstis pārstāv ASV Valsts kases departaments.
   3.   Šīs pārskatīšanas vajadzībām ASV Valsts kases departaments nodrošina piekļuvi attiecīgiem dokumentiem, sistēmām un personālam, kā arī precīziem datiem par finanšu maksājumu ziņojumapmaiņas datu izmantošanas daudzumu un to izmantošanas gadījumu skaitu, saistībā ar kuriem ir sniegta izmeklēšanā svarīga informācija. Puses kopīgi nosaka pārskatīšanas praktisko kārtību.
   11. pants
   Pārsūdzība
   1.   Jebkurai personai ir tiesības pēc saprātīgā termiņā iesniegtiem lūgumiem bez ierobežojumiem, kā arī bez liekas kavēšanas vai pārmērīgām izmaksām saņemt no savas valsts datu aizsardzības iestādes apstiprinājumu tam, vai Eiropas Savienībā ir veiktas visas vajadzīgās pārbaudes, lai nodrošinātu, ka viņa datu aizsardzības tiesības ir ievērotas atbilstīgi šim nolīgumam, un jo īpaši par to, vai kādi šīs personas dati ir apstrādāti pretrunā šim nolīgumam. Uz šādām tiesībām var attiekties vajadzīgi un samērīgi pasākumi, kurus piemēro saskaņā ar attiecīgās valsts tiesību aktiem, tostarp attiecībā uz sabiedrības drošības vai valsts drošības aizsardzību, vai arī, lai nekaitētu noziedzīgu nodarījumu novēršanai, atklāšanai, izmeklēšanai vai kriminālvajāšanai par to izdarīšanu, pienācīgi ņemot vērā attiecīgās personas likumiskās intereses.
   2.   Puses veic visas saprātīgas darbības, lai nodrošinātu, ka ASV Valsts kases departaments un ikviena attiecīgā dalībvalsts nekavējoties informē cits citu, kā arī savstarpēji apspriežas un vajadzības gadījumā apspriežas ar Pusēm, ja tās uzskata, ka personas dati ir apstrādāti pretrunā šim nolīgumam.
   3.   Jebkurai personai, kura uzskata, ka tās personas dati ir apstrādāti pretrunā šim nolīgumam, ir tiesības izmantot iedarbīgus tiesiskās aizsardzības līdzekļus administratīvā vai tiesas kārtībā saskaņā ar, attiecīgi, Eiropas Savienības, tās dalībvalstu un Amerikas Savienoto Valstu tiesību aktiem.
   12. pants
   Apspriešanās
   1.   Puses vajadzības gadījumā apspriežas, lai pēc iespējas efektīvāk izmantotu šo nolīgumu, tostarp, lai sekmētu jebkuru domstarpību atrisināšanu attiecībā uz šā nolīguma interpretāciju vai piemērošanu.
   2.   Puses veic pasākumus, lai nepieļautu papildu sloga uzlikšanu viena otrai šā nolīguma piemērošanā. Ja tomēr ir radīts pārmērīgs slogs, Puses nekavējoties apspriežas, lai atvieglinātu šā nolīguma piemērošanu, tostarp veicot tādus pasākumus, kas var būt vajadzīgi gaidāma un turpmāka sloga mazināšanai.
   3.   Puses nekavējoties apspriežas gadījumā, ja jebkura trešā persona, tostarp citas valsts iestāde, apstrīd vai ceļ juridisku prasību attiecībā uz jebkuru šā nolīguma spēkā esamības vai īstenošanas aspektu.
   13. pants
   Atkāpes neizmantošana
   Šajā nolīgumā nav paredzētas atkāpes no Amerikas Savienoto Valstu vai Eiropas Savienības vai tās dalībvalstu tiesību aktiem, un ar šo nolīgumu nav paredzēts tos grozīt. Ar šo nolīgumu netiek paredzētas vai piešķirtas jebkādas tiesības vai priekšrocības nevienai citai privātai vai valsts personai vai struktūrai.
   14. pants
   Nolīguma izbeigšana
   1.   Ikviena Puse var apturēt vai izbeigt šo nolīgumu jebkurā laikā, par to paziņojot pa diplomātiskiem kanāliem. Nolīgums tiek apturēts pēc desmit (10) dienām no attiecīga paziņojuma saņemšanas dienas. Nolīgums tiek izbeigts pēc trīsdesmit (30) dienām no attiecīga paziņojuma saņemšanas dienas.
   2.   Neatkarīgi no tā, vai šā nolīguma darbība ir apturēta vai izbeigta, visus datus, kas saskaņā ar šo nolīgumu ir ASV Valsts kases departamenta rīcībā, turpina apstrādāt atbilstīgi šā nolīguma noteikumiem.
   15. pants
   Nobeiguma noteikumi
   1.   Šis nolīgums stājas spēkā nākamā mēneša pirmajā dienā pēc dienas, kad Puses ir apmainījušās ar paziņojumiem par to, ka tās ir pabeigušas šim nolūkam vajadzīgās iekšējās procedūras.
   2.   Šo nolīgumu provizoriski piemēro no 2010. gada 1. februāra, līdz tas stāsies spēkā, ievērojot 3. punktu.
   3.   Ja Puses nav iepriekšēji izbeigušas šo nolīgumu saskaņā ar 14. pantu vai pamatojoties uz Pušu vienošanos, šā nolīguma darbības termiņš beidzas un tas zaudē spēku 2010. gada 31. oktobrī.
   4.   Pēc Lisabonas Līguma stāšanās spēkā Puses pēc iespējas ātrāk cenšas noslēgt nolīgumu ilgākam laikam, kas aizstātu šo nolīgumu.
   5.   Briselē, 2009. gada 30. novembra, divos eksemplāros angļu valodā. Šo nolīgumu sagatavo arī bulgāru, čehu, dāņu, franču, grieķu, igauņu, itāļu, latviešu, lietuviešu, maltiešu, holandiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā. Pēc abu Pušu apstiprināšanas nolīguma redakcijas šajās valodās uzskata par vienlīdz autentiskām.


title: EBTA valstu Pastāvīgās komitejas Lēmums Nr. 5/2008/SC ( 2008. gada 4. decembris ), ar kuru groza Pastāvīgās komitejas Lēmumu Nr. 5/2004/SC un Lēmumu Nr. 1/2007/SC, ar ko ievieš izmaksu dalīšanas principu EEZ finanšu mehānismā

text:
               12.3.2009

               LV

               Eiropas Savienības Oficiālais Vēstnesis

               L 67/93

         EBTA VALSTU PASTĀVĪGĀS KOMITEJAS LĒMUMS

   Nr. 5/2008/SC
   (2008. gada 4. decembris),
   ar kuru groza Pastāvīgās komitejas Lēmumu Nr. 5/2004/SC un Lēmumu Nr. 1/2007/SC, ar ko ievieš izmaksu dalīšanas principu EEZ finanšu mehānismā
   EBTA VALSTU PASTĀVĪGĀ KOMITEJA,
   ņemot vērā Eiropas Ekonomikas zonas līgumu, kas pielāgots ar protokolu, ar ko pielāgo Eiropas Ekonomikas zonas līgumu, turpmāk “EEZ līgums”,
   ņemot vērā 38.a protokolu par EEZ finanšu mehānismu, kas EEZ līgumā iekļauts ar Līgumu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas republikas, Slovēnijas Republikas un Slovākijas Republikas dalību Eiropas Ekonomikas zonā un grozīts ar Nolīgumu par Bulgārijas un Rumānijas dalību Eiropas Ekonomikas zonā,
   ņemot vērā EBTA valstu Pastāvīgās komitejas 2004. gada 23. septembra Lēmumu Nr. 5/2004/SC, ar ko ievieš izmaksu dalīšanas principu EEZ finanšu mehānismā,
   ņemot vērā faktu, ka Lihtenšteina tagad var pati iesniegt oficiālus datus par iekšzemes kopproduktu (IKP), bet parasti ar divu gadu kavēšanos,
   ņemot vērā valstu statistikas institūtu vadītāju 2008. gada 24. aprīļa ieteikumus,
   IR NOLĒMUSI ŠĀDI.
   1. pants
   Pastāvīgās komitejas Lēmumā Nr. 1/2007/SC, ar kuru groza Pastāvīgās komitejas Lēmumu Nr. 5/2004/SC, ar ko ievieš izmaksu dalīšanas principu EEZ finanšu mehānismā, 1. pantu aizstāj ar šādu tekstu:

      “Pastāvīgās komitejas Lēmuma Nr. 5/2004/SC, ar ko ievieš izmaksu dalīšanas principu EEZ finanšu mehānismā, pielikuma 6. un 7. punktu aizstāj ar šādu tekstu:

                     “6.

                     IKP datus, kas jāizmanto, lai aprēķinātu iemaksas noteiktam gadam t, paziņo līdz kārtējā gada 1. februārim, un tiem jāattiecas uz gadu t–2. Ja IKP dati par t–2 gadu nav pieejami, Lihtenšteinas gadījumā izmanto aizstājošu rādītāju, kura pamatā ir jaunākie pieejamie IKP dati (t–4), kas pielāgoti ar Šveices IKP izaugsmes rādītāju par t–3 un t–2 gadu. Šo metodi pārbauda trīs gadu laikā.” ”

   2. pants
   Šis lēmums stājas spēkā nekavējoties un attiecas uz piekto/pēdējo daļu (2008./2009. gads).
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

      Briselē, 2008. gada 4. decembrī

            Pastāvīgās komitejas vārdā —

            priekšsēdētājs

         H. S. H. Prinz Nikolaus von LIECHTENSTEIN

            ģenerālsekretāre

         Kåre BRYN


title: Padomes Lēmums, ar ko izveido kredītapdrošināšanas, kredītgarantiju un finanšu kredītu politikas koordinācijas grupu

text:
Svarīgs juridisks paziņojums

|

31960D1027(01)

Oficiālais Vēstnesis 066 , 27/10/1960 Lpp. 1339 - 1340 Speciālizdevums dāņu valodā: Sērija I Nodaļa 1959-1962 Lpp. 0063  Speciālizdevums angļu valodā: Sērija I Nodaļa 1959-1962 Lpp. 0067  Speciālizdevums grieķu valodā Nodaļa 11 Sējums 1 Lpp. 0021  Speciālizdevums spāņu valodā: Nodaļa 11 Sējums 1 Lpp. 0005  Speciālizdevums portugāļu valodā Nodaļa 11 Sējums 1 Lpp. 0005  Speciālizdevums somu valodā: Nodaļa 11 Sējums 1 Lpp. 0007  Speciālizdevums zviedru valodā: Nodaļa 11 Sējums 1 Lpp. 0007

		Padomes lēmums,ar ko izveido kredītapdrošināšanas, kredītgarantiju un finanšu kredītu politikas koordinācijas grupuEIROPAS EKONOMIKAS KOPIENAS PADOME,ņemot vērā Komisijas priekšlikumu,tā kā kredīts starptautiskajā tirdzniecībā ir ļoti svarīgs; tā kā kredīta pakalpojumi ir viens no galvenajiem līdzekļiem, kas jāsniedz attīstības valstīm un kas var palielināt tirdzniecību starp šīm valstīm un dalībvalstīm;tā kā dalībvalstu pasākumi eksporta kredītapdrošināšanas un eksporta kredītu jomās var veidot daļu no valsts atbalsta vai tie var būt saistīti ar sistēmām, kas saskaņā ar Līguma 112. pantu pirms pārejas posma beigām pakāpeniski jāsaskaņo, lai nodrošinātu netraucētu konkurenci Kopienas uzņēmumu starpā;tā kā tādēļ vēlams attiecībā uz eksporta kredītapdrošināšanas problēmām un attīstības valstīm piešķirto kredītu problēmām noteikt dalībvalstu konsultāciju un sadarbības procedūru, lai formulētu kopējus principus un atvieglotu konkrētu priekšlikumu vai risinājumu sagatavošanu,IR PIEŅĒMUSI ŠO LĒMUMU.1. Lai veicinātu aktīvu sadarbību Eiropas Ekonomikas kopienā un sagatavotu kopējus risinājumus eksporta kredītapdrošināšanai un kredītpolitikai attiecībā uz attīstības valstīm un lai veicinātu šo valstu ekonomikas attīstību, ar šo ir nodibināta Kredītapdrošināšanas, kredītgarantiju un finanšu kredītu politikas koordinācijas grupa.2. Grupas uzdevums ir:a) sagatavot priekšlikumus, lai saskaņotu dalībvalstu kompetencē esošos eksporta kredītapdrošināšanas, finanšu kredītu un ieguldījumu garantiju noteikumus un nosacījumus, attiecībā uz eksporta kredītapdrošināšanu atbilstīgi ņemot vērā Bernes Savienības noteikumus un dalībvalstu izveidoto institūciju darbu šajā jomā;b) meklēt piemērotus līdzekļus turpmākai daudzpusējai to finanšu resursu izmantošanai, kas ir darīti pieejami attīstības valstīm;c) sekmēt informācijas apmaiņu un veicināt konsultācijas jautājumos, kas ir grupas kompetencē;d) atbilstīgi savai kompetencei sagatavot priekšlikumus, lai koordinētu dalībvalstu vai to specializēto institūciju nostāju starptautiskajās organizācijās.3. Komitejā ir ierobežots skaits katras dalībvalsts pārstāvju un tādu Komisijas pārstāvju, kuru ieņemamais amats atbilst iepriekš minētajiem jautājumiem. Pārstāvi var aizstāt ar citu, kuru ieceļ saskaņā ar tiem pašiem nosacījumiem.Īpašu jautājumu izpētei pārstāvji var pieaicināt ekspertus.Sekretariāta pakalpojumus grupai nodrošina Padomes sekretariāts.4. Grupa uzaicina Eiropas Investīciju bankas pārstāvjus piedalīties grupas darbā.5. Grupa, ja vajadzīgs, var uz sēdēm uzaicināt ekspertus vai attiecīgas speciālistu vai arodorganizācijas pārstāvjus un uzklausīt viņu viedokli.6. Grupa regulāri sniedz ziņojumus kompetentām iestādēm. Tā pieņem savu reglamentu.Briselē, 1960. gada 27. septembrīPadomes vārdā —priekšsēdētājsDr. H. R. Van Houten--------------------------------------------------


title: Eiropas Parlamenta Lēmums (ES) 2015/1697 (2015. gada 29. aprīlis) par kopuzņēmuma “Kurināmā elementi un ūdeņradis” 2013. finanšu gada budžeta izpildes apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/379

      EIROPAS PARLAMENTA LĒMUMS (ES) 2015/1697
      (2015. gada 29. aprīlis)
      par kopuzņēmuma “Kurināmā elementi un ūdeņradis” 2013. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā kopuzņēmuma “Kurināmā elementi un ūdeņradis” 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par kopuzņēmuma “Kurināmā elementi un ūdeņradis” 2013. finanšu gada pārskatiem un Kopuzņēmuma atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Kopuzņēmumam par 2013. finanšu gada budžeta izpildi (05306/2015 – C8-0049/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 209. pantu,

                  —

                  ņemot vērā Padomes 2008. gada 30. maija Regulu (EK) Nr. 521/2008, ar ko izveido kopuzņēmumu “Kurināmā elementi un ūdeņradis” (5),

                  —

                  ņemot vērā Padomes 2014. gada 6. maija Regulu (ES) Nr. 559/2014, ar ko izveido kopuzņēmumu “Kurināmā elementi un ūdeņradis 2” (6), un jo īpaši tās 1. panta 2. punktu un 12. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (7),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 110/2014 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 209. pantā (8),

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu (A8-0112/2015),

         1.

            sniedz kopuzņēmuma “Kurināmā elementi un ūdeņradis 2” izpilddirektoram apstiprinājumu par Kopuzņēmuma 2013. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt kopuzņēmuma “Kurināmā elementi un ūdeņradis 2” izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 452, 16.12.2014., 67. lpp.

         (2)  OV C 452, 16.12.2014., 68. lpp.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 153, 12.6.2008., 1. lpp.

         (6)  OV L 169, 7.6.2014., 108. lpp.

         (7)  OV L 357, 31.12.2002., 72. lpp.

         (8)  OV L 38, 7.2.2014., 2. lpp.


title: 2012/587/ES: Eiropas Parlamenta Lēmums ( 2012. gada 10. maijs ) par Eiropas Izglītības fonda kontu slēgšanu attiecībā uz 2010. finanšu gadu

text:
               17.10.2012

               LV

               Eiropas Savienības Oficiālais Vēstnesis

               L 286/245

         EIROPAS PARLAMENTA LĒMUMS
   (2012. gada 10. maijs)
   par Eiropas Izglītības fonda kontu slēgšanu attiecībā uz 2010. finanšu gadu
   (2012/587/ES)
   EIROPAS PARLAMENTS,

               —

               ņemot vērā Eiropas Izglītības fonda 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Izglītības fonda 2010. finanšu gada pārskatiem, ar Fonda atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2008. gada 16. decembra Regulu (EK) Nr. 1339/2008, ar ko izveido Eiropas Izglītības fondu (3), un jo īpaši tās 17. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0135/2012),

               1.

               apstiprina Eiropas Izglītības fonda kontu slēgšanu attiecībā uz 2010. finanšu gadu;

               2.

               uzdod priekšsēdētājam šo lēmumu nosūtīt Eiropas Izglītības fonda direktorei, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 145. lpp.

      (2)  OV L 248, 16.9.2002., 1. lpp.

      (3)  OV L 354, 31.12.2008., 82. lpp.

      (4)  OV L 357, 31.12.2002., 72. lpp.


title: Pieprasījums atcelt Witold Tomczak imunitāti Eiropas Parlamenta 2008. gada 8. jūlija lēmums par pieprasījumu atcelt Witold Tomczak imunitāti (2008/2078(IMM))

text:
               3.12.2009

               LV

               Eiropas Savienības Oficiālais Vēstnesis

               CE 294/81

         Otrdiena, 2008. gada 8. jūlijsPieprasījums atcelt Witold Tomczak imunitāti
   P6_TA(2008)0326
   Eiropas Parlamenta 2008. gada 8. jūlija lēmums par pieprasījumu atcelt Witold Tomczak imunitāti (2008/2078(IMM))
   2009/C 294 E/20

      Eiropas Parlaments,
   ņemot vērā Varšavas prokurora vietnieka pieprasījumu, kurš sagatavots 2007. gada 14. decembrī un kuru Polijas ģenerālprokurors 2008. gada 31. janvārī iesniedza Parlamentam, un par kuru 2008. gada 10. martā paziņoja plenārsēdē, — atcelt Witold Tomczak imunitāti saistībā ar kriminālprocesu, ko vada Varšavas rajona prokuratūra (Warszawa Śródmieście Północ) Polijā,
   pēc Witold Tomczak uzklausīšanas 2008. gada 28. maijā saskaņā ar Reglamenta 7. panta 3. punktu,
   ņemot vērā 9. un 10. pantu 1965. gada 8. aprīļa Protokolā par privilēģijām un imunitāti Eiropas Kopienās, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,
   ņemot vērā Eiropas Kopienu Tiesas 1964. gada 12. maija un 1986. gada 10. jūlija spriedumus (1),
   ņemot vērā Polijas Konstitūcijas 105. pantu,
   ņemot vērā Reglamenta 6. panta 2. punktu un 7. pantu,
   ņemot vērā Juridiskās komitejas ziņojumu (A6-0277/2008),

               A.

               tā kā Witold Tomczak1997. gada 21. septembrī un 2001. gada 23. septembrī ievēlēja par Polijas parlamenta apakšpalātas (Sejm) deputātu; tā kā pēc Pievienošanās līguma parakstīšanas 2003. gada 16. aprīlī viņš kļuva par novērotāju; tā kā viņš no 2004. gada 1. maija līdz 2004. gada 19. jūlijam bija Eiropas Parlamenta deputāts; tā kā 2004. gada 13. jūnijā viņu ievēlēja par Eiropas Parlamenta deputātu un 2004. gada 16. jūnijā beidzās viņa Polijas parlamenta deputāta pilnvaru termiņš;

               B.

               tā kā Witold Tomczak ir izvirzīta apsūdzība par bojājuma, kas novērtēts līdz PLN 39 669 (aptuveni EUR 11 500), izdarīšanu skulptūrai “Devītā stunda”, — kurā attēlots akmens notriekts Romas pāvests Jānis Pāvils II —, Zaheta galerijā Varšavā 2000. gada 21. decembrī, veicot nodarījumu un tādējādi pārkāpjot Polijas Kriminālkodeksa 288. panta 1. punktu (2);

               C.

               tā kā Varšavas rajona prokuratūra ir savākusi pierādījumus pret Witold Tomczak, taču viņš ir atteicies atbildēt uz jautājumiem saistībā ar incidentu Zaheta galerijā;

               D.

               tā kā Witold Tomczak uzskata, ka ar savu rīcību saistībā ar skulptūru viņš ir mēģinājis aizstāvēt savu un citu cilvēku reliģiskās jūtas, kā arī aizsargāt pāvesta cieņu; tā kā viņš apstrīd summu, par kādu novērtēts bojājums, kuru viņš, iespējams, izraisījis, un jebkurā gadījumā uzskata, ka viņa rīcības mērķis bija aizsargāt augstu vērtību — pāvesta cieņu Polijas katoļu vidū;

               E.

               tā kā, pamatojoties uz iegūto informāciju, parlamentārā imunitāte neaizsargā Witold Tomczak attiecībā uz pieņēmumiem, kuri iesniegti Eiropas Parlamenta priekšsēdētājam izskatīšanai,

               1.

               nolemj atcelt Witold Tomczak imunitāti;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu Polijas Republikas attiecīgajai iestādei.

      (1)  Lieta 101/63, Wagner/Fohrmann un Krier, Recueil, 195. lpp., kā arī lieta 149/85, Wybot/Faure un citi, Recueil, 2391. lpp.

      (2)  Šā punkta noteikumi paredz, ka personai, kas iznīcina, bojā vai padara nederīgu citas personas īpašumu, piemēro ieslodzījumu no 3 mēnešiem lîdz 5 gadiem (Oriģinālā — poļu valodā: “Kto cudzą rzecz niszczy, uszkadza lub czyni niezdatną do użytku, podlega karze pozbawienia wolności od 3 miesięcy do lat 5.”).


title: Padomes Lēmums (1996. gada 14. maijs) par Eiropas Ekonomikas kopienas un Vjetnamas Sociālistiskās Republikas Sadarbības nolīguma noslēgšanu

text:
122                 LV                             Eiropas Savienības Oficiālais Vēstnesis                                      11/24. sēj.
31996D0351
7.6.1996.                                      EIROPAS KOPIENU OFICIĀLAIS VĒSTNESIS                                              L 136/28
                                                          PADOMES LĒMUMS
                                                          (1996. gada 14. maijs)
             par Eiropas Ekonomikas kopienas un Vjetnamas Sociālistiskās Republikas Sadarbības nolīguma
                                                                noslēgšanu
                                                                (96/351/EK)
EIROPAS SAVIENĪBAS PADOME,                                               Šā nolīguma teksts ir pievienots šim lēmumam.
ņemot vērā Eiropas Kopienas dibināšanas līgumu un jo īpaši tā
113. un 130.y pantu saistībā ar 228. panta 2. punkta pirmo tei-                                       2. pants
kumu un 228. panta 3. punkta pirmo daļu,
                                                                         Padomes priekšsēdētājs Kopienas vārdā sniedz šā nolīguma
ņemot vērā Komisijas priekšlikumu (1),
                                                                         20. pantā paredzēto paziņojumu.
ņemot vērā Eiropas Parlamenta atzinumu (2),
tā kā saskaņā ar Līguma 130.u pantu, Kopienas politika sadarbī-                                       3. pants
bas attīstības jomā veicina jaunattīstības valstu noturīgu ekono-
misko un sociālo attīstību, to mierīgu un pakāpenisku integrāciju        Komisija ar dalībvalstu pārstāvju palīdzību pārstāv Kopienu
pasaules ekonomikā un kampaņā pret nabadzību šajās valstīs;              Apvienotajā komitejā, kas paredzēta šā nolīguma 14. pantā.
tā kā Kopienai tās mērķu sasniegšanai ārējo attiecību jomā jāap-
stiprina Eiropas Ekonomikas kopienas un Vjetnamas Sociālisti-                                         4. pants
skās Republikas Sadarbības nolīgums,
                                                                         Šo lēmumu publicē Eiropas Kopienu Oficiālajā Vēstnesī.
IR PIEŅĒMUSI ŠO LĒMUMU.
                                                                         Briselē, 1996. gada 14. maijā.
                              1. pants                                                                    Padomes vārdā —
Ar šo Kopienas vārdā tiek apstiprināts Eiropas Ekonomikas
                                                                                Priekšsēdētājs
kopienas un Vjetnamas Sociālistiskās Republikas Sadarbības
nolīgums.                                                                                E. GUZZANTI
(1) OV C 12, 17.1.1996., 4. lpp.
(2) OV C 47, 19.2.1996., 25. lpp.


title: 2011/599/ES: Eiropas Parlamenta Lēmums ( 2011. gada 10. maijs ) par Eiropas Dzīves un darba apstākļu uzlabošanas fonda kontu slēgšanu attiecībā uz 2009. finanšu gadu

text:
               27.9.2011

               LV

               Eiropas Savienības Oficiālais Vēstnesis

               L 250/214

         EIROPAS PARLAMENTA LĒMUMS
   (2011. gada 10. maijs)
   par Eiropas Dzīves un darba apstākļu uzlabošanas fonda kontu slēgšanu attiecībā uz 2009. finanšu gadu
   (2011/599/ES)
   EIROPAS PARLAMENTS,

               —

               ņemot vērā Eiropas Dzīves un darba apstākļu uzlabošanas fonda 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Dzīves un darba apstākļu uzlabošanas fonda 2009. finanšu gada pārskatiem, ar Fonda atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 1975. gada 26. maija Regulu (EEK) Nr. 1365/75 par Eiropas Dzīves un darba apstākļu uzlabošanas fonda izveidi (3) un jo īpaši tās 16. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0108/2011),

               1.

               apstiprina Eiropas Dzīves un darba apstākļu uzlabošanas fonda kontu slēgšanu attiecībā uz 2009. finanšu gadu;

               2.

               uzdod priekšsēdētājam šo lēmumu nosūtīt Eiropas Dzīves un darba apstākļu uzlabošanas fonda direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 155. lpp.

      (2)  OV L 248, 16.9.2002., 1. lpp.

      (3)  OV L 139, 30.5.1975., 1. lpp.

      (4)  OV L 357, 31.12.2002., 72. lpp.


title: 2006/864/EK: Komisijas Lēmums ( 2006. gada 30. novembris ), ar ko atceļ Komisijas Lēmumu 2005/613/EK, ar ko pieņem saistības, kas piedāvātas attiecībā uz, cita starpā, Saūda Arābijas izcelsmes poliestera štāpeļšķiedras importa antidempinga procedūru (izziņots ar dokumenta numuru K(2006) 5776)

text:
               1.12.2006

               LV

               Eiropas Savienības Oficiālais Vēstnesis

               L 335/45

      KOMISIJAS LĒMUMS

   (2006. gada 30. novembris),
   ar ko atceļ Komisijas Lēmumu 2005/613/EK, ar ko pieņem saistības, kas piedāvātas attiecībā uz, cita starpā, Saūda Arābijas izcelsmes poliestera štāpeļšķiedras importa antidempinga procedūru
   (izziņots ar dokumenta numuru K(2006) 5776)
   (2006/864/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1), jo īpaši tās 8. un 9. pantu,
   pēc apspriešanās ar padomdevēju komiteju,
   tā kā:
   A.   IEPRIEKŠĒJĀ PROCEDŪRA

               (1)

               Padome 2005. gada martā ar Regulu (EK) Nr. 428/2005 (2) piemēroja galīgo antidempinga maksājumu Ķīnas Tautas Republikas un Saūda Arābijas izcelsmes poliestera štāpeļšķiedru importam, grozīja spēkā esošos galīgos antidempinga maksājumus Korejas izcelsmes minētā ražojuma importam un izbeidza antidempinga procedūru attiecībā uz Taivānas izcelsmes minētā ražojuma importu.

               (2)

               Komisija ar Lēmumu 2005/613/EK (3) pieņēma cenu saistības, ko bija piedāvājis Saūda Arābijas uzņēmums Saudi Basic Industries Corporation (Sabic) (“uzņēmums”) un visi ar to saistītie uzņēmumi, tostarp attiecīgā ražojuma saistītais ražotājs Arabian Industrial Fibres Company (Ibn Rushd).

         B.   BRĪVPRĀTĪGA SAISTĪBU ATSAUKŠANA

               (3)

               Uzņēmums 2006. gada augstā darīja zināmu Komisijai, ka vēlas brīvprātīgi atsaukt savas saistības.

         C.   LĒMUMA 2005/613/EK ATCELŠANA

               (4)

               Ņemot vērā iepriekš minēto, saistību pieņemšana ir jāatsauc un Komisijas Lēmums 2005/613/EK ir jāatceļ,

         IR NOLĒMUSI.
   1. pants
   Ar šo atceļ Komisijas Lēmumu 2005/613/EK.
   2. pants
   Šis lēmums stājas spēkā nākošajā dienā pēc tā publicēšanas Eiropas Savienības Oficiālajā Vēstnesī.

      Briselē, 2006. gada 30. novembrī

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV L 71, 17.3.2005., 1. lpp. Regulā grozījumi izdarīti ar Regulu (EK) Nr. 1333/2005 (OV L 211, 13.8.2005., 1. lpp.).

      (3)  OV L 211, 13.8.2005., 20. lpp.


title: 2012/438/ES: Padomes Lēmums ( 2012. gada 24. jūlijs ), ar ko ieceļ Eiropas Ekonomikas un sociālo lietu komitejas locekli no Somijas

text:
               27.7.2012

               LV

               Eiropas Savienības Oficiālais Vēstnesis

               L 200/19

         PADOMES LĒMUMS
   (2012. gada 24. jūlijs),
   ar ko ieceļ Eiropas Ekonomikas un sociālo lietu komitejas locekli no Somijas
   (2012/438/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Somijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Reijo PAANANEN kunga amata pilnvaru termiņa beigām ir atbrīvojusies viena Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Pekka RISTELÄ kungs, Somijas arodbiedrību centrālās organizācijas (SAK) konsultants starptautiskajos jautājumos, tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 24. jūlijā

            Padomes vārdā –

            priekšsēdētājs

         A. D. MAVROYIANNIS

      (1)  OV L 251, 25.9.2010., 8. lpp.


title: 2009/191/EK: Eiropas Parlamenta Lēmums ( 2008. gada 22. aprīlis ) par Eiropas Savienības 2006. finanšu gada vispārējā budžeta izpildes apstiprināšanu, IV iedaļa – Tiesa

text:
               31.3.2009

               LV

               Eiropas Savienības Oficiālais Vēstnesis

               L 88/72

         EIROPAS PARLAMENTA LĒMUMS
   (2008. gada 22. aprīlis)
   par Eiropas Savienības 2006. finanšu gada vispārējā budžeta izpildes apstiprināšanu, IV iedaļa – Tiesa
   (2009/191/EK)
   EIROPAS PARLAMENTS,
   ņemot vērā Eiropas Savienības 2006. finanšu gada vispārējo budžetu (1),
   ņemot vērā galīgos Eiropas Kopienu 2006. finanšu gada pārskatus – I sējums (C6-0365/2007) (2),
   ņemot vērā Tiesas gada ziņojumu par 2006. gadā veiktajām iekšējām revīzijām, kuru tā iesniegusi iestādei, kas apstiprina budžeta izpildi,
   ņemot vērā Revīzijas palātas 2006. finanšu gada pārskatu par budžeta izpildi un tās īpašos ziņojumus kopā ar pārbaudīto iestāžu atbildēm (3),
   ņemot vērā atzinumu par pārskatu ticamību, kā arī par pakārtoto darījumu likumību un pareizību (4), ko Revīzijas palāta ir iesniegusi saskaņā ar EK līguma 248. pantu,
   ņemot vērā EK līguma 272. panta 10. punktu, kā arī 274., 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0097/2008),

               1.

               sniedz Tiesas sekretāram apstiprinājumu par Tiesas 2006. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Padomei, Komisijai, Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV L 78, 15.3.2006.

      (2)  OV C 274, 15.11.2007., 1. lpp.

      (3)  OV C 273, 15.11.2007., 1. lpp.

      (4)  OV C 274, 15.11.2007., 130. lpp.

      (5)  OV L 248, 16.9.2002., 1. lpp.

    ---documentbreak---

               31.3.2009

               LV

               Eiropas Savienības Oficiālais Vēstnesis

               L 88/73

         EIROPAS PARLAMENTA REZOLŪCIJA
   (2008. gada 22. aprīlis)
   ar konstatējumiem, kas ir neatņemama daļa no lēmuma par Eiropas Savienības 2006. finanšu gada vispārējā budžeta izpildes apstiprināšanu, IV iedaļa – Tiesa
   EIROPAS PARLAMENTS,
   ņemot vērā Eiropas Savienības 2006. finanšu gada vispārējo budžetu (1),
   ņemot vērā galīgos Eiropas Kopienu 2006. finanšu gada pārskatus – I sējums (C6-0365/2007) (2),
   ņemot vērā Tiesas gada ziņojumu par 2006. gadā veiktajām iekšējām revīzijām, kuru tā iesniegusi iestādei, kas apstiprina budžeta izpildi,
   ņemot vērā Revīzijas palātas 2006. finanšu gada pārskatu par budžeta izpildi un tās īpašos ziņojumus kopā ar pārbaudīto iestāžu atbildēm (3),
   ņemot vērā atzinumu par pārskatu ticamību, kā arī par pakārtoto darījumu likumību un pareizību (4), ko Revīzijas palāta ir iesniegusi saskaņā ar EK līguma 248. pantu,
   ņemot vērā EK līguma 272. panta 10. punktu, kā arī 274., 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0097/2008),

               1.

               atzīmē, ka 2006. gadā Eiropas Kopienas Tiesai (turpmāk tekstā – “Tiesa”) bija pieejamas saistību apropriācijas EUR 252 306 372,60 apmērā (2005. gadā – EUR 232 602 467,74) un to izlietojuma līmenis bija 94,58 %;

               2.

               atzīmē, ka pēc uzkrājumu principa grāmatvedības ieviešanas 2005. gada 1. janvārī Tiesas finanšu pārskati uzrāda negatīvus gada saimnieciskos rezultātus (EUR 1 529 933) un vienādu summu gan aktīviem, gan pasīviem (EUR 72 187 617);

               3.

               ar gandarījumu atzīmē, ka Tiesa 2007. gada jūlijā pieņēma Uzvedības kodeksu (6), ko piemēro Tiesas, Pirmās instances tiesas un Civildienesta tiesas pašreizējiem un bijušajiem locekļiem un kas paredz pienākumu iesniegt Tiesas priekšsēdētājam paziņojumu par finanšu interesēm; tomēr atkārtoti uzsver prasību pārredzamības nolūkā publicēt konkrētus paziņojumus, piemēram, Tiesas tīmekļa vietnē, pat ja šāda prasība pašlaik nav juridiski noteikta;

               4.

               pauž gandarījumu par to, ka 2007. gada 1. oktobrī tika izveidotas divas atsevišķas nodaļas (Iekšējās revīzijas nodaļa un Pārbaudes nodaļa) ar diviem atsevišķiem vadītājiem, tādējādi darot galu situācijai – ko iepriekšējos gados kritizēja gan Revīzijas palāta, gan Parlaments –, kad Iekšējās revīzijas dienesta vadītājs bija atbildīgs par kredītrīkotāja darbību iepriekšēju pārbaudi;

               5.

               atzinīgi vērtē informāciju, kas atspoguļota Tiesas atbildēs uz referenta jautājumiem par to Tiesas iekšējā revidenta ieteikumu konkrēto būtību un saturu, kurus viņš izstrādāja saistībā ar 2006. gadā veiktajām piecām īpašajām revīzijām un iesniedza attiecīgajiem dienestiem (par apmeklējumu organizāciju un to budžeta pārvaldību, apdrošināšanas līgumiem, procedūrām, kas saistītas ar iekšējās revīzijas obligātajiem standartiem, pārcelšanās izdevumu pārvaldību un tālruņa izmantošanu); tomēr uzsver nepieciešamību pilnībā īstenot šos ieteikumus;

               6.

               pauž gandarījumu arī par to, ka pēc 2005. gada, kad ex post pārbaudes netika veiktas, 2006. gadā Iekšējās revīzijas un finanšu atbalsta nodaļa šādas pārbaudes veica par triju veidu izdevumiem, proti, dokumentācijas un bibliotēkas, transportlīdzekļu un telekomunikāciju izdevumiem, un kuru laikā apstiprinājās pārbaudīto izdevumu pareizība un atbilstība;

               7.

               atzinīgi vērtē apspriesto līgumu skaita īpatsvara samazināšanos piešķirto līgumu kopskaitā no 38 % 2005. gadā uz 34 % 2006. gadā (EUR 60 000 apmērā pēc Finanšu regulas Īstenošanas kārtības (7) grozīšanas); tomēr prasa Tiesai īstenot lielākus centienus, lai minētais īpatsvars turpinātu samazināties;

               8.

               atzīmē, ka 2006. gads bija pirmais jaunizveidotās Civildienesta tiesas darbības gads, kura savus uzdevumus sāka pildīt 2005. gada decembrī;

               9.

               atzīmē arī to, ka tulkošanai nosūtīto lapu skaits saglabājies stabils (645 176 lapas 2005. gadā un 642 113 lapas 2006. gadā), lai gan iztulkoto lapu skaits 2006. gadā salīdzinājumā ar 2005. gadu palielinājās par 24 %, sasniedzot 669 668, un ka, pateicoties Tiesas veiktajiem pasākumiem, ar 2004. gada paplašināšanos saistītais nepadarītā darba uzkrājums ir samazinājies;

               10.

               norāda uz kritiku, ko Revīzijas palāta paudusi Īpašajā ziņojumā Nr. 2/2007 attiecībā uz ES iestāžu izdevumiem par ēkām, ka neatkarīgais eksperts, kura nozīmēšana bija paredzēta pamatlīgumā par Tiesas galvenās ēkas (Palais) paplašināšanu, netika nozīmēts pašā sākumā un ka sākotnējā pamatlīgumā bija izklāstīti tikai vispārējie principi;

               11.

               ar gandarījumu atzīmē to, ka beidzot ir nozīmēts neatkarīgais eksperts un kas tas ir sācis darbu pie līgumu īstenošanas uzraudzības un visu grāmatvedības ierakstu ex post pārbaudes; pauž cerību, ka tiks ievērots sākotnējais budžets, un mudina Tiesu, izmantojot atbilstīgos īstenošanas noteikumus, cieši uzraudzīt visus projekta virzības aspektus;

               12.

               turklāt ar gandarījumu atzīmē, ka Luksemburgas Lielhercogiste un Tiesa ir parakstījusi izpirkumnomas līgumu, kas nosaka 2001. gada pamatlīguma papildināšanai nepieciešamos noteikumus un paredz, ka, līdzko Tiesa būs kļuvusi par attiecīgo ēku īpašnieci, zeme, uz kuras atrodas ēku komplekss, Tiesai tiks pārdota par simbolisko viena euro cenu;

               13.

               atgādina, ka 35. punktā Revīzijas palātas Īpašajā ziņojumā Nr. 2/2007 attiecībā uz iestāžu izdevumiem par ēkām tā sniedza šādus komentārus par Tiesas paplašinājuma celtniecības finansēšanu Luksemburgā: “(..) Tiesa nebija iesaistīta konkursā un detalizētās pārrunās par līgumu, par kura punktiem un tajos paredzētajām iespējām nebija panākta iepriekšēja vienošanās, kā arī tā nav līgumslēdzēja puse finansēšanas līgumos, lai gan Kopienu Tiesai būs jāsedz finansiālās izmaksas (piemēram, procentu likmes, komisijas maksas). Kopienu Tiesas dienesti pārbaudīja procedūru, kuru Luksemburgas valdība īstenoja, piešķirot tiesības slēgt līgumus par projekta finansēšanu, un norādīja, ka nav bijusi pietiekama konkurence (..)”; aicina Komisiju vēlākais līdz 2008. gada jūlijam iesniegt konstatējumus, kas gūti, turpinot izmeklēšanu par iespējamiem publiskā iepirkuma direktīvas pārkāpumiem, par kuru saistībā ar Tiesas paplašināšanas projektu tika paziņots atbildē uz mutisko jautājumu E-4016/2007;

               14.

               norāda, ka 2006. gadā nodarbināto ierēdņu un citu darbinieku (palīgdarbinieku, pagaidu darbinieku un līgumdarbinieku) skaits salīdzinājumā ar 2005. gadu palielinājās par 4,8 %, sasniedzot 1 786;

               15.

               tomēr ar bažām atzīmē Tiesas pastāvīgās grūtības saistībā ar Civildienesta noteikumos paredzēto kvalificētu darbinieku pieņemšanu darbā atsevišķos (galvenokārt tulkotāju un IT speciālistu) amatos, pamatojoties uz EPSO organizētajiem konkursiem;

               16.

               atzinīgi vērtē to, ka Tiesa darbības pārskatā ir iekļāvusi nodaļu, kurā aprakstīts gada laikā paveiktais saistībā ar iepriekšējiem Parlamenta lēmumiem par budžeta izpildes apstiprināšanu un Revīzijas palātas pārskatiem; tomēr pieprasa, lai šī nodaļa, kā arī Revīzijas palātas pārskats par iekšējām revīzijām, ko tā nosūta budžeta izpildes apstiprināšanas institūcijai, būtu detalizētāki.

      (1)  OV L 78, 15.3.2006.

      (2)  OV C 274, 15.11.2007., 1. lpp.

      (3)  OV C 273, 15.11.2007., 1. lpp.

      (4)  OV C 274, 15.11.2007., 130. lpp.

      (5)  OV L 248, 16.9.2002., 1. lpp.

      (6)  OV C 223, 22.9.2007., 1. lpp.

      (7)  Komisijas 2002. gada 23. decembra Regula (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 357, 31.12.2002., 1. lpp.).